Srbija mora da iskoristi svoju šansu u IoT industriji | Biznis.rs\nPandemija kao pokretač novih trendova\n12.11.2021 08:01 Autor: Marko Miladinović 0\nInternet stvari (Internet of Things – IoT) je za relativno kratko vreme prešao veliki put, od nove tehnološke atrakcije, kakvom je bio smatran pre...\nInternet stvari (Internet of Things – IoT) je za relativno kratko vreme prešao veliki put, od nove tehnološke atrakcije, kakvom je bio smatran pre samo desetak godina, pa do maltene opšte povezanosti uređaja kojima se danas koristi celo čovečanstvo.\nDo promene je došlo, pre svega, zahvaljujući većoj rasprostranjenosti brzih telekomunikacionih mreža, ali i zbog dostupnosti i niske cene novih tehnoloških rešenja namenjenih krajnjim korisnicima. Nije mali broj naprava kojima je u međuvremenu dodata sposobnost međusobne komunikacije. U tom smislu, nisu više pametni samo telefoni, već su to odavno postali i televizori, automobili, frižideri i drugi aparati koji se svakodnevno koriste u domaćinstvu. Sa strane industrije, IoT je takođe brzo našao praktičnu primenu u najrazličitijim delatnostima, na primer u automatizaciji proizvodnih pogona ili sve većem širenju tržišta samovozećih automobila.\nPrema izveštaju koji je krajem avgusta objavio MarketWatch, vrednost globalne IoT industrije u ovoj godini procenjuje se na 165,27 milijardi američkih dolara. Među glavnim učesnicima na tržištu pominju se kompanije Cisco Systems, General Electric, Intel, IBM, Verizon, AT&T, Siemens, Bosch…\nNa pitanje kako je pandemija korona virusa uticala na rezultate globalnog IoT tržišta, vlasnik i direktor beogradske kompanije BitGear Dejan Dramićanin kaže da je teško dati precizan odgovor, pošto je, za razliku od nekih drugih oblasti, aktuelna situacija uslovila i određene pozitivne promene u ovoj specifičnoj industriji.\n„Neke stvari su bolje i drugačije nego pre, dok su druge postale zastarele. Ima tu tendencija koje su vrlo interesantne, kao što je rad od kuće, koji se ranije pojavljivao samo kao tema, a sad se preko noći konkretizovao. Generalno, postoje dva jasna pravca u daljem razvoju IoT tehnologija. Prvi podrazumeva takozvane ‘wearable’ pametne uređaje, koje ljudi svakodnevno nose i koriste, i taj poslovni segment bio je u rastu i pre pandemije, dok je čitava ova situacija oko pandemije zapravo samo ubrzala razvoj u B2B sektoru industrije. Mnoge kompanije sada mogu da unaprede svoje poslovanje primenom povoljnih AI rešenja, algoritama za mašinsko učenje ili senzora najrazličitijih veličina“, objašnjava Dramićanin.\nPrema njegovim rečima, pomenuti trendovi nisu iznenadili proizvođače softverskih rešenja i gotovih proizvoda u razvojnom smislu, koliko u rastu obima tražnje. S druge strane, čak ni kriza izazvana pandemijom, to jest zastojima u lancima snabdevanja, nije toliko bila neočekivana, barem kada se sagleda u svetlu kretanja uobičajenih investicionih ciklusa u savremenom kapitalizmu, smatra naš sagovornik.\nManjak čipova pogađa velike kompanije\nBitGear za potrebe svojih proizvoda nabavlja čipove, a novonastali deficit u isporukama poluprovodnika ovo domaće preduzeće nadomestilo je, za sada, većim lagerovanim zalihama.\n„Iako imamo više od 40 zaposlenih, kao relativno mala firma u odnosu na velike međunarodne proizvođače mi možemo relativno brzo da prilagodimo svoj industrijski dizajn, upotrebu čipova, ili efikasno pronađemo zamenu za količine koje su nama potrebne. Cela ta disrupcija u lancu snabdevanja mislim da će se raščistiti do kraja sledeće godine. Zbog njega su u najvećem problemu svakako automobilske kompanije, jer one teško menjaju dizajn svojih modela i trebaju im ogromne količine malih čipova za razne namene„, komentariše Dramićanin.\nPored njih, u zavisnosti već od oblasti proizvodnje, izdvaja se još nekolicina potencijalno ugroženih proizvođača. Primera radi, kompanije koje se takmiče na sve lukrativnijem tržištu konzola za video igre.\nDaleko smo još od bilo kakvog uticaja 5G mreže\nUvođenje 5G mrežne tehnologije mnogo košta, pa nije čudo da su se tog poduhvata najpre prihvatili neki od najvećih svetskih telekomunikacionih operatera. Direktor kompanije BitGear smatra da je još rano za masovnu primenu u našoj zemlji.\n– U svetu se traže takozvani ‘killer use’ slučajevi koji će praktično primorati telekome da investiraju u uvođenje 5G mreže. Reč je o primerima da se čitava industrija 4.0 podigne na cloud, da nema nikakve latencije kod robota koji rade u fabričkoj proizvodnji, ili da se autonomna vozila bez ikakvih problema kreću po ulicama. Kod nas za tim još uvek nema potrebe, pa mi je jasna odluka domaćih operatera da radije ulože sredstva u teritorijalnu rasprostranjenost širokopojasnog interneta u zemlji – kaže Dramićanin.\nPo svoj prilici, Srbija će na 5G mrežu ipak da sačeka još nekoliko godina.\n„Velike firme su celu situaciju, u principu, i zakuvale svojom neobuzdanom tražnjom, pa neka vide kako će se izvući. Postoje mnogo veći izazovi u poslovanju, pogotovo u Srbiji“, smeje se Dramićanin.\nRast ponude B2B digitalnih servisa\nBusiness-2-Business proizvodi i usluge direktno su povezani sa digitalnom trasformacijom koja se odvija pred našim očima, a koju su mnoge kompanije do skoro odlagale. Na srpskom tržištu šira primena IoT uređaja u industriji ubrzana je, između ostalog, puštanjem u rad Telekomove LoRa mreže 2018. godine, koja je namenjena za komunikaciju takozvanih “low power” uređaja, kao što su mnogobrojni senzori.\nIoT tehnologija nudi automatizovane mehanizme za obradu i ubacivanje mašinskih podataka u Big Data skladišta ili Hadoop klastere iz otvorenih izvora, i eventualno druge platforme za analizu. Drugim rečima, prikupljanje, skladištenje i analiza podataka sa industrijskih senzora, mrežnih očitavanja i drugih mašina povezanih na IoT, postalo je znatno izvodljivije, čime je povećana brzina usvajanja ovih procesa.\n„Digitalna trasnformacija je bila do sada na nivou predstavljanja iz PowerPoint prezentacija pre tog iznenadnog ubrzanja koje smo videli u poslednje dve godine. Kompanije sada definitivno više ulažu u digitalizaciju svojih projekata radi podizanja efikasnosti i snižavanja krajnjih troškova. Uporedo se dogodilo još nekoliko preklapajućih trendova – sve je važnije da se planeta očuva, pa je cirkularna ekonomija postala prisutna i u industrijskom dizajnu digitalnih servisa i uređaja“, napominje Dramićanin.\nNjegov BitGear u ovom trenutku plasira nekoliko IoT uređaja, i radi na razvoju novih. Recimo, u opticaju je IoEye, koji korišćenjem mini-kamera triput dnevno u kompanijski cloud sistem šalje informacije iz svog okruženja i pogodan je za čuvanje različitih objekata koji su inače teže dostupni ljudskim rukama ili očima, ili IoRanger, milimaterski mali i isto toliko precizan radar za kontrolu u autonomnim vozilima. Pored toga, bavi se kreiranjem uređaja za daljinsku i digitalnu kontrolu uzgoja svinja i proizvodne potrošnje u silosima, i u tim oblastima nema konkurenciju na našim prostorima. Istovremeno, uz pomoć Fonda za inovacionu delatnost Republike Srbije razvija Plantometar, za merenje korišćenja đubriva i navodnjavanja sadnih kultura.\n„Kompanije su prepoznale višestruku korist novih tehnologija. Reč je o dolazećoj neophodnosti, i toga su postala svesna čak i preduzeća koja pripadaju javnom sektoru. Zapravo, rekao bih da su privatne kompanije daleko skeptičnije kada se donose odluke o ulaganjima u nove oblasti“, kaže Dramićanin, koji je ujedno i član Saveta za saradnju nauke i privrede, i član srpskog tima za etiku veštačke inteligencije u konsultacijama sa UNESCO-om.\n„Cilj mog vankompanijskog angažovanja je da se iskoristi generacijska šansa naše zemlje u digitalnoj transformaciji. Kako bi se to dogodilo mora da dođe do uvođenja potpune transparentnosti u javnim nabavkama i prepoznavanje velikih kompanija koliko im IoT rešenja domaćih preduzeća mogu biti od koristi da postanu efikasnije i donesu im uštede. Pre će ovi preduslovi mnogim malim proizvođačima biti odskočna daska da ostvare izvoz, nego konstantan trud da se predstave kao nekakvi startap jednorozi“, zaključuje Dramićanin.\nMANJE DESTINACIJE U SRBIJI TRAŽE SVOJU ŠANSU PUTEM VAUČERA Popularna mesta za odmor…\nECB mora da pooštri svoju monetarnu politiku, poručuje Vajdman\nSrbija može da prokocka šansu za razvoj kvalitetnog turizma\nGUVERNERKA NBS NA KINESKOM MEĐUNARODNOM FINANSIJSKOM FORUMU U ŠANGAJU Srbija vidi…


Izveštaj o pogibiji službenika ambasade u Libiji „strogo poverljiv“ i za Poverenika za informacije od javnog značaja | Insajder\nIzveštaj o pogibiji službenika ambasade u Libiji „strogo poverljiv“ i za Poverenika za informacije od javnog značaja\nVeč više od dve godine javnost nije upoznata pod kojim okolnostima i da li je bilo i čijih propusta prilikom otmice, a kasnije i pogibije dvoje službenika Ambasade Srbije u Libiji. Iako je ministar spoljnih poslova Ivica Dačić nekoliko meseci nakon tragedije izjavio da će javnost biti upoznata sa nalazima Radne grupe o tome da li je bilo odgovornosti zaposlenih u Ministarstvu, to se do danas nije dogodilo. Osim javnosti, Ministarstvo spoljnih poslova, odbilo je da uvid u izveštaj omogući čak i Povereniku za informacije od javnog značaja.\nNakon nešto više od 100 dana u zarobljeništvu, mediji 20. februara 2016. javljaju da su oboje poginuli u američkom bombardovanju terorističkog kampa u blizini grada Sabrate. Meta je bio vođa terorističke organizacije koja je izvršila dva napada u Tunisu, a u kojima je poginulo 38 turista na plaži i u hotelu.\nNa konferencijama za medije koje tada odvojeno drže ministar spoljnih poslova Ivica Dačić i tadašnji premijer Aleksandar Vučić javnost saznaje da su službenici Ambasade bili zarobljeni u kampu organizacije koja je bila bliska sa Islamskom državom, tačnije u kampu porodice Dabaši, koja se prema informacijama srpske službe bavi krijumčarenjem ljudi.\nNakon pogibije, obećana je istraga i objavljivanje svih informacija koje bi rasvetlile najveću talačku krizu s kojom se suočila srpska diplomatija i zbog toga je Ministarstvo spoljnih poslova formiralo i posebnu Radnu grupu.\nNekoliko meseci kasnije, marta 2016. Radna grupa je završila izveštaj, a ministar Dačić je izjavio da će se sa nalazima izveštaja upoznati i javnost i nadležne državne institucije. Ovaj izveštaj, međutim, do danas nije objavljen, a Ministarstvo spoljnih poslova odbilo je Zahtev novinara redakcije Insajder da nam ga dostavi uz obrazloženje da se radi o „poverljivim“ informacijama.\nMinistarstvo od Poverenika tražilo dokaze da ima pravo da vrši uvid u „poverljive dokumente“\nMinistarstvo je umesto da dostavi izveštaj od Poverenika zatražilo dokaz da on ima odobrenje za pristup tajnim podacima.\n„Ministarstvo spoljnih poslova je odbilo da dostavi Povereniku dokumentaciju tj. izveštaj radne grupe Ministarstva koja je ispitivala okolnosti pogibije službenika Ambasade RS u Libiji. Ministarstvo je u vezi sa tim zahtevalo od Poverenika da pribavi stručno mišljenje Kancelarije Saveta za nacionalnu bezbednost i mišljenje Ministarstva nadležnog za poslove pravosuđa, nadležnim za nadzor nad primenom Zakona o tajnosti podataka, budući da se radi o „strogo poverljivim 'dokumentima' , navodi Poverenik u godišnjem izveštaju.\nOsim što je, kako se dodaje u izveštaju, Poverenik prilikom prvog obraćanja ovim povodom Ministarstvo obavestio da ima sve potrebne sertifikate, nadležni u Ministarstvu spoljnih poslova mogli su to da saznaju i na zvaničnoj internet stranici ove nezavisne institucije.\nInače, Zakon o pristupu informacijama od javnog značaja daje ovlašćenje Povereniku da u postupku rešavanja po žalbi, od organa vlasti zatraži, radi uvida, dokumente sa informacijama koje su predmet zahteva osobe koja se žalila, kako bi utvrdio da li se informacije iz dokumenta mogu učiniti dostupnim na zahtev žalioca ili ne.\nDodatni izgovori za neobjavljivanje izveštaja\nNakon što je Radna grupa Ministarstva spoljnih poslova završila izveštaj, novi „izgovor“ predstavnika vlasti za njegovo neobjavljivanje bio je da se čekaju izveštaji iz Libije i SAD.\nGeneralni sekretar Ministarstva spoljnih poslova Veljko Odalović rekao je u inervjuu za emisiju Insajder bez ograničenja „Ubistvo u Libiji“ u novembru 2016. godine, da ne vidi razlog da se izveštaj drži u tajnosti u nedogled, a odgovarajući pitanje do kada će srpsko Ministarstvo čekati sa objavljivanjem dela izveštaja koji je završen.\n„Pa to već nije na grupi, to je na proceni koju ćemo sigurno brzo obaviti. U svakom slučaju, ne vidim razlog da ako ne budemo imali ove informacije, da ovo traje i da držimo u nedogled. Jer se javnost s pravom interesuje“ , ocenio je tada Odalović.\nKoje odgovore može dati izveštaj Radne grupe?\nNeki od odgovora koje bi mogao da da izveštaj Radne grupe Ministarstva spoljnih poslova jeste zbog čega su službenici srpske ambasade u Tripoliju putovali trasom koja nije bezbedna, a na kojoj su potom i oteti kao i da li je ovaj put bio najavljen, da li su poštovane procedure, kakva je bila svrha puta i da li postoji nečija odgovornost.\nPred Radnom grupom, izjavu je dao i tadašnji ambasador u Libiji Oliver Potežica, koji je u međuvremenu preminuo, a za kog se verovalo da je bio meta otmičara. I ova izjava već dve godine nosi oznaku „strogo poverljivo“.\nPodsetimo, Oliver Potežica preminuo je prošle godine u maju posle teške saobraćajne nesreće u Tunisu.\nJedno od ključnih pitanja na koje i dalje nema odgovora jeste i koji je bio motiv otmice dvoje službenika Ambasade u Srbiji.\nNagađanja o motivima otmice uglavnom su se svodila na trgovnu oružjem, pa je čak i tada premijer Vučić poslove s oružjem naveo kao jedan o mogućih motiva.\nRekonstrukcijom otmice i pogibije dvoje službenika Ambasade i poslovima koje Srbija ima u toj ratom zahvaćenoj zemlji, novinari redakcije Insajdera bavili su se u emisiji Insajder bez ograničenja „Ubistvo u Libiji“.


BBI BANKA PREMAŠILA MILIJARDU I 100 MILIONA KM DEPOZITA GRAĐANA I PRIVREDE | Hayat.ba\nPosebno smo ponosi na činjenicu da smo u navedenom periodu povećali broj klijenata, proširili našu mrežu poslovnica, osigurali dodatna zapošljavanja i kao jedina banka koja posluje u skladu sa islamskim principima u BiH, zabilježili rast depozita građana i privrede navodi predsjednica Uprave BBI banke Emina Šišić.\nOvakav rast depozita znak je povjerenja koje građani i privrednici daju BBI banci. Osim na domaćem tržištu BBI banka se, prema najnovijem izvještaju koji svake godine provodi konsultantska kuća SeeNews, pozicionirala među top 100 najvećih banka u jugoistočnoj Evropi. Rezultati su pokazali pozitivan pomak za tri mjesta na ljestvici u odnosu na prošlu godinu. Rangiranje u TOP 100 najvećih banaka je rezultat analiza stručnjaka baziranih na temelju službenih podataka centralnih banaka zemalja jJugoistočne Evrope, nacionalnih komercijalnih registara, komisija za finansijski nadzor, udruženja banaka, državnih i korporativnih web stranica i samih kompanija”, naglašava Šišić.\nBBI je na kraju trećeg kvartala ove godine ostvarila impresivan rast poslovnih pokazatelja. Aktiva banke u odnosu na prošlu godinu porasla je za 9 posto i dostigla nivo od milijardu i 428 miliona KM. Na ovaj način, BBI je ojačala svoju poziciju u segmentu srednjih banaka u BiH i otvorila put za dalji rast u ovom tržišnom segmentu.”, kaže predsjednica Uprave BBI banke sumirajući rezultate poslovanja zaključno sa trećim kvartalom 2021. godine.\nTokom perioda pandemije Banka je nastavila rasti, uprkos stagnaciji tržišta. BBI banka je u ovom periodu otvarala nove poslovne jedinice i nova radna mjesta, ulagala u razvoj vlastite infrastrukture i nedvojbeno pokazala trajnu orjentisanost razvoju BiH i njene privrede.”, ističe Šišić. Po njenim riječima Banka je nastavila sa podrškom privredi otvarajući nove subvencionirane linije kojima je privrednicima u BiH omogućen pristup finansijskimsredstava po izuzetno povoljnim stopama, a u najvećem broju slučajeva i po stopi od nula posto.\nNastavljamo i ubuduće biti servis privredi i široj društvenoj zajednici u svim finansijskim i investicijskim poslovima, a razvoj ekonomije BiH ostaje prioritet Bosna Bank International”, zaključuje predsjednica Uprave BBI banke.


Bil Klinton - Blic Online\nUmro Džejms Perdju, šef pregovarača u Dejtonu i Ohridu\nPredstavnički dom američkog Kongresa glasao je 13. janura za impičment (opoziv) Donalda Trampa, čime je 74-godišnji republikanac postao tek treći američki predsednik koji će se suočiti sa suđenjem u Senatu, ali i prvi u američkoj istoriji koji je tu "čast" dobio čak dva puta. Pre Trampa, koji će (ne pre 19. januara) po drugi put pred senatore, kroz isti postupak prošli su i Bli Klinton i Endru Džonson.\nKlinton: Moj najvažniji rezultat su NATO kampanja i Dejton\nBivši američki predsednik Bil Klinton, za vreme čijeg mandata je potpisan Dejtonski mirovni sporazum, izjavio je danas da je najvažniji rezultat njegovog političkog delovanja kao predsednika SAD to što je postignuto NATO kampanjom i "napornim pregovorima" u Dejtonu.\nDigitalna biblioteka Bila Klintona skinula je oznaku tajnosti sa transkripta razgovora bivšeg američkog predsednika i ruskog lidera Vladimira Putina. Dokumenti otpečaćeni u avgustu prošle godine decenijama su čuvali zapise razgovora dvojice lidera, telefonskih i uživo, od 1999. do 2001. godine, a jedan o njih ticao se tragedije u kojoj je stradalo 118 ljudi.\nDokumenta iz vremena vlasti Bila Klintona, sa kojih je nedavno skinuta oznaka tajnosti, sadrže i ocene Rodžer Džordža, tadašnjeg nacionalnog obaveštajnog zapovednika za Rusiju i Evroazuju, o delikatnom "rusko-srpskom" problemu.\n"Status Kosova posle bombardovanja može biti starateljstvo pod pokroviteljstvom Saveta bezbednosti UN, shodno Poglavlju sedam Povelje UN. To ne bi formalno promenilo međunarodni status Kosova kao dela Jugoslavije, ali bi ga sklonilo od političke kontrole Beograda, na određeno vreme. Podela Kosova mi se ne čini kao dobra ideja, ali ne bih isključio mogućnost deljenja Kosova na zone pod privremenom kontrolom, kao što je učinjeno sporazumom o Zapadnoj obali."


Rusija, Putin i izbori: Pet najvažnijih stvari o parlamentarnim i lokalnim izborima - BBC News na srpskom - Dnevni list Danas\nPočetna » BBC News na srpskom » Rusija, Putin i izbori: Pet najvažnijih stvari o parlamentarnim i lokalnim izborima\nBBC News na srpskom17.09.2021. 08:21\nPredsednik Vladimir Putin tvrdi da je ovo „najvažniji događaj u jednom društvu i državi“.\nU Rusiji se primenjuje mešoviti sistem za izbor poslanika – polovinu mesta u Dumi određuje partija sa izborne liste, a drugu polovinu čine pojedinačni kandidati stranaka koji su osvojili najviše glasova.\nOvo je ogromna država čija se teritorija prostire u 11 vremenskih zona – kada se prva biračka mesta otvore na Kamčatki, regionu na krajnjem istoku zemlje, mnogi iz zapadih krajeva države još neće otići na spavanje.\nMeđutim, pravila su promenjena zbog pandemije korona virusa i glasaće se tri dana kako bi se obezbedila fizička distanca među biračima – na sličan način je organizovan i referendum o ustavnim izmenama prošle godine.\nŠta je „pametno glasanje“ i kakve veze ima sa Guglom?\nRuski opozicioni političar Aleksej Navaljni i njegovi simpatizeri osmislili su 2018. godine taktiku za izbore po imenu „pametno glasanje“ – verovali su da na taj način mogu sprečiti vladajuću partiju da dodatno učvrsti moć u zemlji.\nKompanija sa juga Rusije, Volintrejd, u ruskom Zavodu za patente zaštitila je izraz „pametno glasanje“ i ako sada pretražite ovaj pojam na internetu izaći će vam fotografija ovčeće kože.\nRusko telo za monitoring medija je 6. septembra blokiralo sajt pod nazivom Pametno glasanje pod obrazloženjem da se on koristio kako bi se nastavile aktivnosti „ekstremističke“ organizacije.\nČistačica je na izborima porazila svog nekadašnjeg šefa.


Katić: Vlast u Srbiji zazire od politički pismenog i osvešćenog građanstva - Dijalog.net\nNaslovna Politika Katić: Vlast u Srbiji zazire od politički pismenog i osvešćenog građanstva\nBeograd, 08. oktobar 2019. – Malo šta se promenilo, a gotovo ništa nabolje. Na vlasti su ista lica koje pamtim iz devedesetih, iz vremena nesrećnog rata koji je doveo do raspada Jugoslavije, istakla je glumica Branka Katić u intervjuu za novi broj nedeljnika Vreme.\n“Još uvek ima previše ostrašćenosti i nedostatka tolerancije, nepoštovanja osnovnih ljudskih prava, homofobije, nacionalizma, isključivosti… U Velikoj Britaniji makar zakoni važe jednako za sve, a oni koji su na vlasti još uvek su odgovorni ljudima koji su ih izabrali”, ocenila je Katić.\n“Biti „apolitičan“ je samo još jedna forma političkog delanja koju vlast u Srbiji pothranjuje, zazirući od politički pismenog i osvešćenog građanstva. Meni je jako važna sloboda, i mišljenja, i delanja, i izražavanja. Verujem da se za slobodu uvek vredi boriti”, navela je Branka Katić.\nOznakeaktivizamBranka KatićNedeljnik Vreme\nPrethodno Najviše Iraca, najmanje Poljaka na višim upravljačkim pozicijama u Evropskoj komisiji\nSledeće Pad nezaposlenosti i usporavanje rasta na Zapadnom Balkanu\nTop Tags mladi istraživanje konkurs Evropska komisija OCD lokalna samouprava ljudska prava mediji Društvo Evropska unija Civilno društvo Srbija i Evropska unija evropske integracije vladavina prava Vlada Republike Srbije


'Prekinite štrajk, rudari na 64� C pa se ne žale'\nIzvor: B92, 17.Jul.2017, 11:47\n"Prekinite štrajk, rudari na 64� C pa se ne žale"\nBeograd -- Predsednik sindikata radnika EPS-a Milan Đorđević apelovao je na kolege u fabrici Fijat u Kragujevcu da prekinu štrajk\nOn je apelovao da radnici Fijata prekinu štrajk i započnu pregovore sa rukovodstvom kompanije o svojim zahtevima.\n"Situacija nije nimalo naivna, moj apel je da kolege iz Fijata pod hitno sednu za sto", rekao >> Pročitaj celu vest na sajtu B92 << je Đorđević za Tanjug.\nĐorđević, koji vodi sindikalnu organizaciju koja zastupa interese skoro 45.000 radnika, smatra da je neprimereno to što rukovodstvo Fijata neće da pregovara dok je štrajk u toku, ali takođe ističe da je štrajk od već skoro 20 dana - "ipak previše".\nZa radnike Fijata bi, ponavlja, nakon 20 dana, bilo bolje da prekinu štrajk i da započnu pregovore.\nAko ne budu zadovoljni, mogu ponovo da štrajkuju, kaže, ali ističe da je ključno da se prekine sa obustavom rada i razgovara.\nĐorđević ne isključuje mogućnost da u Fijatu postoji grupa koja, kako navodi, radi protiv interesa zaposlenih, firme, ali i protiv interesa države.\nRTS: Poziv radnicima "Fijata" da prekinu štrajk i počnu pregovore


Varčelji blokiran, Mađarska predlaže novog komesara za proširenje\nMađarski ministar pravde Laslo Tročanji bio je prvi izbor predsednika Viktora Orbana da postane novi evropski komesar za proširenje.\nMađarska će predložiti diplomatu Olivera Varheljija za novog komesara za proširenje EU, nakon što je evropski parlament blokirao Lasla Tročanjija, prvog kandidata koga je izabrao premijer VIktor Orban, izjavio je za agenciju Rojters jedan zvaničnik Evropske unije.\nVahrelji će, tako, zameniti bivšeg ministra pravde Mađarske, Lasla Tročanjija, čiju je kandidaturu ranije danas odbacio Odbor za pravne poslove Evropskog parlamenta, zbog konflikta interesa. Iz istog razloga blokirana je Rovana Plumb, rumunska kandidatkinja za komesarku za transport. Rumunija je odlučila da predloži drugog kandidata za tu poziciju, saopštila je premijerka Viorica Dančila.\nZbog spremnosti Rumunije i Mađarske da predlože nove kandidate, nova predsednica Evropske komisije Ursula fon der Lajen je pošteđena dileme da li da pokuša da "progura" dvoje kandidata uprkos primedbama parlamenta ili uđe u sukob sa dvema vladama, prenosi Rojters.\nNova predsednica Evropske komisije Ursula fon der Lejen na konferenciji za novinare u Briselu, 10. septembra 2019.\nSlovak Maroš Šefkovič, koji bi u novoj Evropskoj komisiji trebalo da bude potpredsjednik za medjuinstitucionalne odnose, otvorio je u ponedeljak proces saslušanja kandidata za komesare novog saziva Komisije. Dnevno će se pred parlamentarcma naći po tri kandidata koji će morati da usmeno i pismeno odgovore na brojna pitanja, na osnovu čega će se glasati o tome hoće li i postati evropski komesari.\nZašto su odbijeni Tročanji i Plumb?\nPrije ovoga, prošle sedmice je Komitet za pravne poslove analizirao sve kandidate i odlučio - proces izbora ne mogu da nastave kandidati iz Rumunije i Madjarske, Rovana Plumb, kandidatkinja za komesarku za transport i Laslo Tročanji, kandidat za komesara za proširenje.\nIako je odluka Komiteta donijeta iza zatvorenih vrata i bez javnog obrazloženja, ipak su do javnosti došli razlozi – rumunska kandidatkinja je odbijena jer je nejasan izvor novca koji je, obavljajući visoku funkciju, dobila od jedne turističke organizacije, dok je madjarski kandidat za komesara za proširenje odbijen zbog jasnih veza sa Rusijom - i kao ministar pravde Madjarske je zadržao poslovne veze sa advokatskom firrmom čiji je osnivač,\nfirmom koja u Madjarskoj zastupa ruske poslovne interese. Rusiji je, umjesto Americi, kako mu je traženo iz Vašingtona, predao dvojicu ruskih trgovaca oružjem protiv kojih je bila provedena zajednička madjarsko-američka istraga. Tročanjijev potez je pravdan pozivanjem na zakon i medjunarodne sporazume..\nTročanji nije dobio priliku da se u utorak obrati članovima Evropsog parlamenta. Mađarska prvobitno nije htela da odustane od svog kandidata a iz kabineta mađarskog premijera rečeno da je stav EP ”lov na vještice”…\nRumunka Rovana Plumb ocenila je da je njeno odbijanje politički motivisano i da će se žaliti šefovima Evropske komisije i parlamenta zbog načina na koji je pristupano njenom slučaju.\nNije jasna ni sudbina naziva novog komesarijata i misije "Zaštita evropskog načina života”, povjerene sadašnjem šefu portparola Komisije, Margaritisu Šinasu. Praktično, zaštita evropskog načina života bi se svela na zaustavljanje migranata, što su pozdravili desničari širom Evrope a oštro osudili evropski parlamentarci… i ne samo oni. Budućoj predsjednici Komisije je nedavno u Parlamentu skrenuta pažnja na to, te se sada očekuje i njena reakcija.


Сарадња општине Врачар и општине Будва - Opština Vračar\nSaradnja opštine Vračar i opštine Budva\nPredsednik GO Vračar, prof. dr Milan A. Nedeljković u subotu je ugostio gradonačelnika i predsednika opštine Budva Marka Carevića na veoma značajnom i prijateljskom sastanku. Razmatrala se zajednička korisna saradnja između Opštine Vračar i grada Budve.\n„ Cilj ovog susreta je unapređenje bratskih i prijateljskih odnosa, u skladu sa principima jednakosti i zajedničkog interesa. Namera nam je da sprovedemo različite oblike razmene iskustava i saradnje iz oblasti kulture, turizma, ekonomije, obrazovanja i sporta, kako bi promovisali zajednički prosperitet i razvoj“, istakao je Nedeljković. Takođe, analizom uspeha turističke razvijenosti opština znamo da je Vračar najbolji u toj delatnosti, zahvaljujući velikoj posećenosti Hramu Svetog Save i Muzeju Nikole Tesle, te je razmena iskustava u polju turizma bila krucijalna na subotnjem sastanku.\nGradonačelnik Budve Marko Carević iskoristio je priliku da zahvali na donaciji vakcina, što je dokaz solidarnosti i iskrenog prijateljstva. Prof. dr Milan A. Nedeljković se osvrnuo i na veliki uspeh imunizacije stanovništva opštine Vračar, pruživši gospodinu Careviću korisne savete u procesu vakcinacije i očuvanju zdravlja građana.\nU susret letnjoj sezoni, budvanski gradonačelnik pozvao je Beograđane, rado viđene goste na crnogorskom primorju, da dođu i odmaraju u Budvi.


Vujanović: Crna Gora podržava integritet BiH\nPredsjednik Crne Gore Filip Vujanović je danas izjavio u Banjaluci da njegova zemlja uvažava suverenitet i teritorijalni integritet BiH, ali i entitetsku strukturu i ravnopravnost i konstitutivnost tri naroda.\nNavodeći da je Banjaluku posjetio zbog "afirmacije dobrosusjedskih odnosa i politike koja je u interesu građana i ekonomske saradnje",\nVujanović je istakao da Crna Gora želi da BiH ima "efikasnu državu koja će obezbijediti brzu integraciju u Evropsku uniju i NATO".\n"Najbolje je da se unutar BiH postiže dogovor, on ima najveću vrijednost i on najduže traje", kazao je Vujanović novinarima u Banjaluci posle sastanka sa predsjednikom Republike Srpske (RS) Rajkom Kuzmanovićem.\nGovoreći o predstojećem sastanku zemalja Zapadnog Balkana u Sarajevu 2. juna, Vujanović je kazao da taj skup treba da bude nova promocija\npotrebe regionalne sardanje, ali da treba da uvaži i realnost BiH.\nOn je kazao da između Bosne i Hercegovine i Crne Gore nema spornih pitanja u vezi sa granicom, najavljujući da bi međudržavni sporazum o granici mogao biti potpisan poslije oktobarskih izbora u BiH.\nVujanović je još rekao da je za sada odloženo potpisivanje sporazuma BiH i Crne Gore o dvojnom državljanstvu i da se nada da će se taj sporazum zaključiti što prije, jer je u interesu građana obije zemlje.\nGovoreći o odnosima Crne Gore i RS, Vujanović je kazao da su oni intenzivni, politički i ekonomski, a najavio je da će Banjaluku uskoro posjetiti i predsjednik Skupštine Crne Gore Ranko Krivokapić.\nCrnogorski predsjednik danas je razgovarao i sa predsjednikom parlamenta RS Igorom Radojičićem i srpskim članom Predsedništva BiH Nebojšom\nRadmanovićem, a nakon susreta sa Kuzmanovićem otišao je na razgovor sa premijerom RS Miloradom Dodikom.


Nebojša Medojević: Zdravko Krivokapić da kaže ko stoji iza izdaje, Milo Đukanović je najobičnija kukavica\nNebojša Medojević kaže da je za suspendovanje svih zakona koje je, kako tvrdi, Milo Đukanović usvajao da bi štitio svoju kriminalnu terorističku organizaciju i lišavanje slobode svih vođa i visoko pozicioniranih članova ove organizacije, rasformiranje parapolicijskih punktova mafije u bezbjednosnim službama, tužilaštvu i sudovima, otvaranje tajnih dosijea. Međutim po njemu je formirana slaba, nedemokratska, nelegitimna Vlada koja je trebala da spasi DPS i obstruira neophodne reforme.\n- Ova Vlada je tolerisala i praktično podržavala više nelegalnih skupova DPS koji nisu prijavljeni i tako pokazala da u svojim redovima, na najistaknutijim pozicijima, ima ljude koji su lojalniji DPS terorističkoj organizaciji, nego državi. Plan zaverenika iz DPS terorističke organizacije i njihovih ljudi u Vladi Krivokapića je bio da policija odbije naređenja i da Đukanović proglasi pobedu i pozove svoje pristalice na rušenje Vlade. Vestački bi bila stvorena kriza institucija i došlo bi do internacionalizacije “krize”. Za to bi dobio plaćenu podršku njegovih plaćenika u međunarodnim organizacijama i došlo bi do internacionalizacije i zahteva da DPS uđe u Vladu i da se tako smanje “tenzije” -smatara Medojević.\nOn ističe da su Ministar policije i direktor policije, koji su po njemu sinoć odbili da izvrše odluku Vlade i omoguće javni red i mir i ustoličenje mitropolita u Cetinjskom Manastiru, kadrovi koje su Krivokapiću predložili vlasnici "Vijesti".\n- Pozivam ga da javno kaže ko stoji iza izdaje države i Vlade i kolaboracije sa DPS terorističkom organizacijom. Podržavam i uvek ću podržavati pravo na proteste. Đukanović je kao najobičnija kukavica odbio da preuzme odgovornost za svoj partijski skup i nije ga prijavio u skladu sa zakonom. Svaki skup koji nije prijavljen po zakonu je nelegalan i dužnost državnih organa je da ga zabrani. Nažalost, zbog kolaboracije Ministra policije i direktora policije sa DPS terorističkom organizacijom, ti nelegalni partijski skupovi su tolerisani od strane ministra i direktora policije, što je samo po sebi čin izdaje i pravni osnov za njihovo hapšenje i krivično procesuiranje - smatra Medojević.\n- Pozivam sve članove DPS da se odmah distanciraju od delovanja terorističke frakcije, koja želi da izazove građanski rat u Crnoj Gori da bi zaštitila svoje opljačkane milione i milijarde. Oni ne vole Crnu Goru i ne brane Crnu Goru. Oni su opljačkali Crnu Goru, posvađali braću, rođake, kumove i komšije, samo da bi krali. Pozivam Vladu i sve političke strukture koje su za demokratiju, slobodu, mir i očuvanje ustavnog poretka da se ujedinimo oko odbrane vitalnih nacionalnih interesa države i naroda Crne Gore - zaključio je Medojević.\nCrna Gora Demokratski front Milo Đukanović Nebojša Medojević Cetinje Zdravko Krivokapić Milivoj Katnić Crna Gora vesti Cetinje vesti


Strane NVO moraju poštovati kineske zakone - Sputnjik Srbija\n04:43 18 Maj 2021\nStrane NVO moraju poštovati kineske zakone\n09:00 23.09.2015 (osveženo 16:19 05.10.2015) Preuzmite kraći link\nKineski predsednik Si Đinping izjavio je danas da ukoliko Kina i SAD dobro sarađuju mogu postati temelj globalne stabilnosti i da bi konfrontacija mogla dovesti do katastrofe za obe zemlje i svet u celini.\n„Ako Kina i SAD sarađuju dobro, oni mogu postati temelj globalne stabilnosti, a ako ulaze u konflikt ili konfrontacije, to bi moglo dovesti do katastrofe za obe zemlje i sveta u celini“, rekao je Đinping prvog dana višednevne posete SAD, prenela je agencija Rojters.\nAmeričke sankcije Kini — pucanje u prazno\nU uvodnom izlaganju pred oko 650 poslovnih ljudi i drugih gostiju u Sijetlu, Si se dotakao spornih pitanja dveju zemalja — od ekonomskih reformi do sajber kriminala, ljudskih prava i industrijske špijunaže.\n„Kina neće manipulisati svojom valutom da bi povećala izvoz i nikada se neće upuštati u industrijsku špijunažu“, potvrdio je Đinping i dodao da strana preduzeća neće biti diskriminisana i da će Kina ubrzati otvaranje svog tržišta i nastojati da unapredi ljudska prava.\nKineski predsednik je rekao da strane organizacije u njegovoj zemlji moraju da „poštuju kineske zakone“, pošto je predlog kineskog zakona izazvao strah od dalje mogućnosti delovanja američkih organizacija.\n„Dokle god su njihove aktivnosti korisne za kineski narod, nećemo ograničiti ili zabraniti njihovo delovanje. Nevladine organizacije u Kini imaju odgovornost da poštuju kineske zakone i sprovode aktivnosti u skladu sa (tim) zakonom“, rekao je kineski predsednik američkim poslovnim ljudima.\nAFP podseća da su kineski državni mediji u poslednjih nekoliko meseci optuživali strane nevladine organizacije za podrivanje nacionalne bezbednosti i da pokušavaju da podstaknu „obojenu revoluciju“ protiv Komunističke partije.\n„Čini se da Peking deli ruski stav da je SAD organizovala ustanak u Ukrajini“, navode američki mediji objašnjavajući pojam „obojene revolucije“.\nPrema predlogu zakona koji razmatra vladajuća partija pod čijim je uticajem kineska zakonodavna vlast, strane NVO će, između ostalog, „morati da budu partneri sa najmanje jednom kineskom državnom službom“ i moraće da „podnesu planove rada sa detaljima svojih aktivnosti kineskoj policiji na prihvatanje“.\nTaj zakon trebalo bi da bude usvojen ove godine i odnosi se na strane humanitarne organizacije, poslovna udruženja i akademske obrazovne institucije koje rade u toj zemlji.\nZakon, NVO, obojene revolucije, sajber-napad, saradnja, Komunistička partija Kine, Si Đinping, Kina


Zeleno svetlo za kandidaturu Srbije\nPredsednik Srbije Boris Tadić i predsednik Evropske Komisije Žoze Manuel Barozo na zajedničkoj konferenciji za novinare u Briselu, 28. februara 2012.\nSve članice Evropske unije, uključujući Rumuniju, danas su u Briselu preporučile liderima EU da Srbiji odobre status kandidata za članstvo, ali će na samitu EU krajem nedelje još biti rasprave o tome, saopštilo je predsedništvo EU.\nPraktično, evropskim liderima je prepušteno da formalno odluče da li će Srbija biti evropski kandidat. Mada se do sada nije desilo, ili se vrlo retko desilo, da lideri odbace mišljenje svojih ministara, ostaje činjenica da kandidatura Beograda nije potvrdjena već je tek predložena. Medjutim, niko nije doveo u pitanje ono što je do sada učinila Srbija, niti je nedavni sporazum Beograda i Prištine, koji je bio neka vrsta preduslova za današnju debatu, tumaccen drugačije nego kao uspjeh svih strana.\nDanski ministar za Evropu Nikolaj Vamen na završetku zasedanja šefova diplomatija EU , posle rasprave koja je trajala šest sati, izjavio je da je "postignut dogovor oko toga da je Srbija ispunila merila" i dodao da je, s njegovog gledišta, "Srbija sada na tački povratka u evropsku porodicu".\nPredsedavajući danski ministar naglasio je da je "otvoreno novo poglavlje u odnosima EU i Srbije" i naveo da je to potvrda da se politika prijema novih članca u EU nastavlja. Vamen je ukazao i na dobre rezultate Srbije u dijalogu s Prištinom.\nEvropski komesar Štefan File je danas u Briselu "toplo pozdravio" preporuku Saveta ministara Evropske unije da se Srbiji dodeli status kandidata za članstvo i izrazio uverenje da će to odobriti i vodji EU na zasedanju u četvrtak i petak.\nFile je, na završetku zasedanja šefova diplomatija EU, naglasio da odobravanje kandidature Srbiji otvara novu eru u pristupanju EU i podstiče dalje reforme koje vode članstvu.\nPredsednik Srbije Boris Tadić se u svom komentaru usvrnuo i na stav Rumunije, koja je privremeno ugrozila usvajanje proporuke ministara EU o kandidatskom statusu Srbije\n"Nije me iznenadio sav Rumunije zato što sam o tome često razgovarao sa mojim prijateljem, rumunskim predsednikom. Ja uvažavam poziciju Rumunije ali istovremeno - to je princpjelno pitanje. Svaki gradjanin Srbije ima pravo da se na popisu izjašnjava u skladu sa svojim osećanjima. To je individualno pitanje i niko ne može biti nateran da sebe deklariše mimo svojih osećanja. Pitanje Vlaha, Rumuna, Bunjevaca, Hrvata, Crnogoraca, Srba - na prostoru Balkana ima mnogo mešanih identiteta i ti identiteti nisu potpuno razdvjeni. Uostalom, mi u bivšoj Jugoslaviji govorimo svi iste jezke - Bošnjaci, Srbi, ali niko nema pravo da gradjaninu pojedincu, to je dakle individualno pravo, da kolektivni identitet. To je, dakle individualno pravo i to je principijelna pozicija."\n"Ovo pitanje treba objasniti na valjan način", nastavio je Tadić. "Našim gradjanima pa i celom regionu reći koliko je teško dostići status kandidata. I kako je moguće da od 27 država članica svaka pokrene makar jedno pitanje koje nju tišti na biateralnom nivou i koliko je, zapravo, lako blokirati jednu zemlju na njenom putu do statusa kandidata i poziije za pregovore. U Srbiji, a i u celom regionu se, ponekad, pitanje integracija doživljava sa neverovatnom lakoćom koja ne postoji."\nPredsednik Srbije je ocenio da je veliki uspeh ako se dodje do tog cilja:\n"Status kandidata je veoma važan, zato što je on korak do početka pregovora, početak pregovora je izuzetno važan zato što je to šansa da menjamo naše društvo u kvalitativnom smislu, u skladu sa evropskim standardima. Promena našeg društva u kvalitativnom smislu je važna zato što naši gradjani dobijaju veće šanse za bolji život, za otvaranje novih radnih mesta, tako da i status kandidata vodi prema boljem životnom standardu, i jeste na neki način jasna garancija za svakog potencijalnog investitora, bez kojeg nema otvaranja novih radnih mesta da je Srbija na pravom putu."\nPreostalo je još, dakle, da konačnu reč krajem sedmice kažu evropski šefovi država ili vlada. Za očekivati je da će svojom pozitivnom odlukom razbiti sumnje da se kao nova kategorija evropskih integracija na mala vrata uvodi potkusurivanje nerazrešenih računa kakve bi eventualno mogle imati one države koje se već nalaze sa one strane evropske granice prema kandidatma koji kucaju na evropska vrata. A ta praksa, uvedena u proces proširenja stavom Grčke prema Makedoniji, zatim sporom Slovenije i Hrvatske, pa, konačno rumunskim zahtevima prema Srbiji, mogla bi bezgranično otežati ionako težak i zahtjevan put država Zapadnog Balkana prema evropskoj matici.


FOTO/ Policijska akcija u USK: Uhapšeno više od 30 lica, među kojima veliki broj policajaca i političara\nBIHAĆ - U združnoj policijskoj akciji "Kastel", koja je počela jutros na području Bihaća i više gradova Unsko-sanskog kantona, slobode je lišeno više od 30 osoba, među kojima je veliki broj vioskopozicioniranih pripadnika policije, saznaje Srna. Akcija, koja se izvodi po nalogu Tužilaštva BiH, i dalje traje, a Bihać nadlijeću helikopteri. Združena policijska akcija odnosi...\n... se na više lica osumnjičenih za krivično djelo organizovanog kriminala u vezi sa krivičnim djelom privednog kriminala, te davanje i primanja mita, poklona ili drugih oblika koristi.\nU saopštenju iz Tužilaštva BiH ranije je saopšteno da se zbog velikog broja aktivnosti, na terenu nalaze tužioci iz Posebnog odjeljenja za organizovani kriminal i glavni tužilac BiH, koji koordinira aktivnosti.\nSrna nezvanično saznaje da su među osumnjičenima i visokopozicionirani politički funkcioneri iz ovog kantona koji se dovode u vezu sa privrednim kriminalom.\nPretresene više od 40 objekata, više lica privedeno\nViše od 40 objekata je pretreseno, dok je više lica, od kojih su većina aktivni policijski službenici, privedeno u združenoj policijskoj akciji "Kastel", koja je počela jutros na području Bihaća, Cazina i Velike Kladuše, saopšteno je iz Tužilaštva BiH.\nPriveden policijski komesar Ramo Brkić\nPolicijski komesar Unsko-sanskog kantona Ramo Brkić priveden je u združenoj policijskoj akciji "Kastel", koja se provodi po nalogu Tužilaštva BiH na teritoriji Bihaća, Cazina i Velike Kladuše, nezvanično saznaje Srna.\nInternet portal "Sarajevo-x", pozivajući se na nezvanična saznanja, prenosi da su među privedenima i predsjednik Kantonalnog odbora SDA Unsko-sanskog kantona Esad Bašagić i vijećnik SDA u Opštini Bihać Adnan Alijagić.\nU akciji "Kastel" izvršeni su pretresi više od 40 objekata i priveden je veći broj osoba, od kojih su većina visokopozicionirani policijski službenici i politički funkcioneri, saopšteno iz Tužilaštva BiH.\nAkcija je usmjerena na otkrivanje i krivično procesuiranje lica osumnjičenih za krivična djela organizovanog kriminala, a u vezi sa krivičnim djelima zlouporabe položaja ili ovlaštenja, privednog kriminala, te primanja i davanja mita, dara ili drugih oblika koristi.\n"Sarajevo-x" nezvanično saznaje da se privedeni terete za nezakonito dodjeljivanje i namještanje poslova u MUP-u i Ministarstvu zdravstva Unsko-sanskog kantona. Osumnjičeni su navodno zapošljavali osobe sa srednjom stručnom spremom na štetu osoba sa fakultetskim diplomama.


Srodne duše - Blic Online\nTramp pronašao SRODNU DUŠU: Obojica su politički autsajderi, ali američki predsednik o njemu govori sa DIVLJENJEM\nAmerički predsednik Donald Tramp pozdravio je u ponedeljak u Beloj kući čvrst stav italijanskog populističkog premijera Đuzepea Kontea po pitanju imigracija. Tramp i Konte, koji je imenovan na poziciju prošlog meseca da vodi koalicionu anti-establišment vladu, istakli su dobre odnose dve zemlje po nizu pitanja, predstavljajući se, kako je to naveo “Vašington post”, kao srodne duše u svojim namerama da uzburkaju status kvo.\nDonedavno je bilo nezamislivo da jedan američki predsednički kandidat pohvali ruskog predsedika Putina. Donald Tramp hvali njegovu politiku, kritikuje NATO i ima razumevanja za pripajanje Krima Rusiji.\nVanesa Paradi: Ne verujem u brak i srodne duše\nBivša devojka Džonija Depa, francuska glumica Vanesa Paradi koja je bila 14 godina u vezi sa njim iz koje imaju dvoje dece, izjavila je kako ne veruje u instituciju braka, kao ni u srodne duše.\nMesta u gradskom prevozu za one koji traže srodnu dušu\nJedna kompanija za gradski prevoz u Kopenhagenu odlučila je da u svojim autobusima rezerviše dva mesta za one koji žele da pronađu srodnu dušu ili uspostave nova poznanstva.


Novi štedljivi procesori\nNaslov: Novi štedljivi procesori 5/12/2010, 13:09\nKompanija Intel uskoro će predstaviti nove štedljive procesore namenjene klasi tankih i laganih prenosivih računara koji ispunjavaju prazninu između netbook računara i standardnih prenosivih računara.\nNovi procesori će se u prodaji naći pod imenima Core i3 i Core i5 i ugrađivaće se u prenosive računare čije su osobine u pogledu prenosivosti iste kao i kod netbook računara, ali imaju veće ekrane i bolje funkcionalnosti. Nazvani ultratanki prenosivi računari, ti modeli se najčešće nalaze u cenovnoj kategoriji između 400 i 800 dolara, a performanse im omogućavaju da izvršavaju standardne aplikacije i reprodukuju multimedijski sadržaj visoke definicije.\nPlanovi i specifikacije novih Intelovih procesora koji su otkriveni krajem prošle nedelje na internetu pokazuju da će oni biti slabiji od procesora Core i3 i Core i5 namenjenih prenosivim računarima (ti procesori rade na standardnom naponu, a cena im se kreće od 133 do 294 dolara). Međutim, novi procesori će biti brži od Intelovih procesora Atom, koji se ugrađuju u netbook računare.\nPrema planovima, novi procesori će biti predstavljeni u tekućem tromesečju. Predstavnici Intela nisu želeli da iznesu dodatne detalje o procesorima, kao što su datum predstavljanja, performanse i cene. Međutim, poznato je da su procesori za ultratanke prenosive računare generalno jeftiniji od procesora za standardne prenosive računare. Što se tiče njihovog pojavljivanja u računarima, očekuje se da se prvi ultratanki modeli sa novim procesorima pojave u drugoj polovini ove godine.\nNovi Intelovi procesori će biti izrađeni uz pomoć 32-nanometarskog proizvodnog procesa i doneće značajno povećanje performansi i uštede energije u odnosu na prve procesore iz serija Core i Pentium namenjenih ovoj kategoriji. Core i3 i Core i5 imaju integrisan grafički procesor koji poboljšava grafičke performanse bez trošenja dodatne energije i podržavaju dvonitni rad po jezgru, što može poboljšati performanse kod izvršavanja aplikacija.\nKategorija ultratankih prenosivih računara se pojavila kada je kompanija AMD u januaru prošle godine predstavila svoj procesor Athlon Neo. Intel se odmah pridružio i nekoliko meseci kasnije predstavio svoj model procesora iz te kategorije. Ultratanki prenosivi računari su sa svojim performansama i potrošnjom trebalo da popune prazninu između Internet računara i standardnih prenosivih računara, ali su ih korisnici sporo prihvatali.\nMeđutim, analitička kompanija iSuppli predviđa rast isporuka ultratankih prenosivih računara u ovoj godini. Kompanija je predvidela da će biti isporučeno 14,5 miliona ovih računara, što je povećanje od 93 procenata u odnosu na 7,5 miliona uređaja isporučenih prošle godine. Ukupan broj isporučenih prenosivih računara u ovoj godini prema analitičarima kompanije iSuppli iznosiće 209,5 miliona, što je povećanje od 25,5 procenata u odnosu na prošlu godinu.\nKompanija Acer se prošle godine našla na prvom mestu rang-liste proizvođača ultratankih prenosivih računara, sa isporučenih pet miliona uređaja. Slede kompanije Asustek, Hewlett-Packard, Dell i Sony, dok Apple još uvek nije počeo da ugrađuje ove vrste procesora u svoje prenosive računare.


Trampova administracija planira da proda Tajvanu avione F-16\nVučić: Pregovaramo o otvaranju nove bolnice |\n► Trampova administracija planira da proda Tajvanu avione F-16\nAdministracija američkog predsednika Donalda Trampa obavestila je Kongres SAD da planira da proda Tajvanu borbene avione F-16 vredne osam milijardi dolara, što će dodatno pojačati već visoke tenzije sa Kinom.\nDva američka zvaničnika i pomoćnik u Kongresu izjavili su da je Trampova administracija sinoć neformalno obavestila poslanike o predloženoj prodaji aviona.\nObaveštenje o prodaji aviona usledilo je u vreme kada su trgovinski pregovori SAD i Kine zaustavljeni i dok mnogi strahuju da bi Peking mogao vojno da interveniše u Hongkongu, autonomnoj kineskoj teritoriji u kojoj deset nedelja traju masovni protesti.\nStejt department, koji na kraju mora da odobri prodaju aviona, nije želeo da komentariše objavu dogovora, koji je pozdravio republikanski senator Ted Kruz, član Odbora Senata za spoljne poslove.\nTajvan nema diplomatske veze sa SAD, ali mu Vašington pruža vojnu i drugu podršku kojoj se Kina protivi i smatra je mešanjem u svoja unutrašnja pitanja. Tajvan od 1949. godine faktički funkcioniše kao nezavisna država, a kao što Peking smatra to ostrvo delom svoje teritorije, tako i Tajvan smatra svojom celu teritoriju Narodne Republike Kine.


Enver Ramadani: Ove nedelje počinje saniranje udarnih rupa, akcija DP sa cvećem neoriginalna - Bujanovačke\nPočetna EKONOMIJA Enver Ramadani: Ove nedelje počinje saniranje udarnih rupa, akcija DP sa cvećem neoriginalna\nEnver Ramadani: Ove nedelje počinje saniranje udarnih rupa, akcija DP sa cvećem neoriginalna\nBujanovačke4. mar 2019.EKONOMIJA, GRAD, NASLOVNA0\nBujanovac, 4. mart 2019. – Radovi na krpljenju udarnih rupa na ulicama Bujanovca i ostalih mesta u opštini počeće u toku ove nedelje, pošto je prošlog petka završen postupak javne nabavke, najavljuje Enver Ramadani, načelnik nadležnog Odeljenja za razvoj i investicije.\nPriča oko saniranja udarnih rupa na saobraćajnicama u nadležnosti lokalne samouprave, o čemu su Bujanovačke već pisale, a koja je poslednju epizodu imala u nedelju kada su aktivisti opozicione Demokratske partije (DP) sadili cveće u rupama na ulicama Bujanovca, bar prema najavama Ramadanija, dobiće epilog u narednim danima.\nRamadani je rekao da je postupak javne nabavke zavšen minulog petka pa se pripremni radovi očekuju tokom ove nedelje.\n„Kao što sam ranije rekao, neophodno je bilo sačekati okončanje javne nabavke da bi se počelo sa radovima. Jedina firma koja je poslala ponudu je Saba Belča i već u utorak će biti potpisan ugovor“, kaže Ramadani.\nLokalna samouprava je za održavanje lokalnih puteva u budžetu za 2019. godinu izdvojila 3 miliona dinara.\nNa pitanje da li se kasni sa radovima, Ramadani odgovara da odrečno, navodeći primere susednih opština i gradova.\n„Opština Preševo još uvek nije ni objavila javnu nabavku, dok se u Vranju, po informacijama koje imam, u ponedeljak očekuje otvaranje ponuda. Takođe, ni na regionalnim putevima, koji su u nadležnosti države, nije počelo saniranje“, ističe Ramadani.\nAkciju aktivista DP-a, Ramadani je okarakterisao kao staromodnu i već viđenu u drugim gradovima.\n„Uz to je neosnovana, jer smo intervenisali na vreme uobičajenim popunjavanjem rupa, kao vid prelaznog rešenja do okončanja javne nabavke“, kaže Ramadani.\nTAGEnver Ramadani javna nabavka krpljenje udarnih rupa saba belča\nPrevious PostMustafa: Rusija troši milijarde da spreči ulazak Srbije u EU Next PostBujanovčani vredni kao pčele


OPROSTIO SE OD EVROPSKOG PRVENSTVA: Srpski bacač kugle pozitivan na koronu! | Happy BSC portal\nSrpski bacač kugle Asmir Kolašinac pozitvan je na korona virus i neće učestvovati na predstojećem Evropskom atletskom prvenstvu u dvorani u Torunu, saopštio je danas Srpski atletski savez (SAS).\n- Dan uoči putovanja dobio sam rezultat da sam pozitivan na PCR test, iako nemam nikakve simptome. Mnogo žalim za tim što neću takmičiti na Evropskom prvenstvu, jer sam baš spreman. Nadam se da ću što pre biti negativan I da ću nastaviti sa treninzima I takmičenjima -, rekao je Kolašinac za SAS.


Ništa Liverpul, ništa Čelsi - Fekir se seli u Španiju? - Sportske.net\nFrancuzi ne mogu da se nadaju sumi od prošlog leta.\nSevilja dovela bivšeg "Građanina"Rodžers pravi timčinu, "Lisice" kvare posao "Rosonerima"!Sevilja dovela na pozajmicu beka Reala"Slepi miševi" završavaju posao, ugrabili odličnog napadača ispred nosa premijerligaša?Sevilja sve jača, još jedno veliko pojačanje!\nMnogo se govorilo, a to se čini i dalje o sudbini fudbalera Olimpika Nabila Fekira.\nEkipa iz Liona nije želela da ga proda prošlog leta, iako je prethodno predsednik kluba Žan Mišel Ola postigao sporazum sa Liveprul i praktično poslao igrača na medicinske preglede.\nŽeleo je Francuz da izvuče još novca, ali Englezi su odustali od toga, pa je ovo leto praktično poslednje na kojem će moći da zaradi na ofanzivnom vezisti budući da mu za godinu dana ističe ugovor.\nPrema pisanjima L'Ekipa, Valensija, Sevilja i Betis su itekako zainteresovani za dovođenje Fekira.\nU čitavom poslu bi mogao da posreduje Žorž Mendeš nakon što su "redsi" u međuvremenu odustali od ovog posla, a nema sumnje da Lion neće videti ni blizu 65 miliona evra koliko su mogli da dobiju prošlog leta.


Sigurna kuca | Javni događaji\nPočetna » UN protiv nasilja » Kalendar događaja i obuka » Javni događaji\nPančevo, Niš, Pirot, Vranje, Sombor, Irig, Zrenjanin, Kruševac, Ivanjica, Kragujevac, Beograd (Vračar) - Centar E8 organizuje ulične akcije, promociju i potpisivanje "Deklaracije Pravih muškaraca protiv nasilja dan ženama".\nVranje - U okviru kampanje "16 dana aktivizma protiv nasilja nad ženama" organizacija "Human Rights Defenders" organizuje okrugli sto sa opštim i specijalizovanim pružaocima usluga na lokalnom nivou.\nKruševac - U okviru kampanje "16 dana aktivizma protiv nasilja nad ženama" Udruženje žena "Peščanik organizuje okrugli sto sa opštim i specijalizovanim pružaocima usluga na lokalnom nivou.\nNiš - U okviru kampanje "16 dana aktivizma protiv nasilja nad ženama" Romska ženska organizacija "Osvit" organizuje okrugli sto sa opštim i specijalizovanim pružaocima usluga na lokalnom nivou.\nBeograd - U okviru kampanje "16 dana aktivizma protiv nasilja nad ženama" organizacija "...Iz kruga" organizuje okrugli sto sa opštim i specijalizovanim pružaocima usluga na lokalnom nivou sa fokusom na žene sa invaliditetom.\nBeograd (Vračar) - U okviru kampanje "16 dana aktivizma protiv nasilja nad ženama" organizacija "Zajedno zajedno" organizuje okrugli sto sa opštim i specijalizovanim pružaocima usluga na lokalnom nivou.\nKikinda - U okviru kampanje "16 dana aktivizma protiv nasilja nad ženama" Centar za pordšku ženama organizuje okrugli sto sa opštim i specijalizovanim pružaocima usluga na lokalnom nivou.\nBeograd (Voždovac) - U okviru kampanje "16 dana aktivizma protiv nasilja nad ženama" Romska ženska organizacija "Daje" organizuje okrugli sto sa opštim i specijalizovanim pružaocima usluga na lokalnom nivou.\nPrijepolje - U okviru kampanje "16 dana aktivizma protiv nasilja nad ženama" organizuje se okrugli sto sa opštim i specijalizovanim pružaocima usluga na lokalnom nivou. Okrugli sto će biti uživo prenošen na lokalnoj televiziji TV Forum.\nBeograd - Povodom Međunarodnog dana protiv nasilja nad ženama i početka kampanje "16 dana aktivizma protiv nasilja nad ženama" na Trgu republike organizuje se ulična akcija sa početkom u 14h.\nNiš - Povodom Međunarodnog dana protiv nasilja nad ženama i početka kampanje "16 dana aktivizma protiv nasilja nad ženama" Romska ženska organizacija "Osvit" organizuje uličnu akciju u centru grada.\nNovi Bečej - Povodom Međunarodnog dana protiv nasilja nad ženama i početka kampanje "16 dana aktivizma protiv nasilja nad ženama" organizuje se ulična akcija u centru grada.\nBeograd - Centar E8 organizuje dodelu nagrade za Pravog muškarca godine. Nagrada "Pravi muškarac" se dodeljuje sa idejom da dobitnici nagrade budu javne ličnosti kao modeli ponašanja i pozitivni primeri muškosti za mladiće i dečake. Muškarci, kao očevi, prijatelji, donosioci odluka, lideri, imaju značajnu ulogu u borbi protiv nasilja i svojim angažovanjem u društvu bi trebalo da postanu uzor mladim ljudima. Nagrada se dodeljuje pojedincu koji se svojim delovanjem zalaže za afirmaciju principa ljudskih prava, demokratije, rodne ranopravnosti, tolerancije, humanosti i nenasilja.\nPančevo, Niš, Pirot, Vranje, Sombor, Irig, Zrenjanin, Kruševac, Ivanjica, Kragujevac, Beograd (Vračar) - Centar E8 prvi dan kampanje "16 dana aktivizma protiv nasilja nad ženama" obeležava na ulicama gradova u Srbiji akcijama "chalk walk", u kojima mladi na prometnoj lokaciji kredama u boji ispisuju poruke i slogane, koji su fokusirani na borbu protiv nasilja nad ženama.\nBeograd - Mreža Žene protiv nasilja organizuje pres konferenciju u Medija centru povodom ovogodišnje kampanje "16 dana aktivizma protiv nasilja nad ženama"\nVranje - Centar E8 Vranje u saradnji sa lokalnom Kancelarijom za mlade, organizuje tribinu o digitalnom nasilju u Omladinskom Kulturnom centru (ulica 29. novembra broj 16), sa početkom u 18h. Nakon završetka tribine, Budi muško klub Vranje i volonteri/ke Centra E8 se pridružuju sajmu nevladinih organizacija koji organizuje KZM Vranje. Sajam organizacija je od 20 do 21h na bazenu „Bazen“ u Vranju. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nZrenjanin - lokalni partner Centra E8 Photo Expo u saradnji sa lokalnom Kancelarijom za mlade, organizuje tribinu o digitalnom nasilju u zatvorenom prostoru caffe-a na Peskari sa početkom u 13h. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nPirot - u saradnji lokalnih partnera Centra E8 Centra za razvoj preventivnih politika, KIC Pralipe i UG Vizija, organizuje se tribina o digitalnom nasilju u prostorijama Narodne biblioteke (ulica Branka Radičevića broj 10), sa početkom u 17h. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nSombor - Centar E8 u saradnji sa Somborskim edukativnim centrom organizuje tribinu o digitalnom nasilju u kafeu De Sol (Centrala bb) od 18.30h. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nNiš - Centar E8, u saradnji sa Omladinskim centrom za lokalnu demokratiju, OCD Proaktiv, Grupom za decu i mlade Indigo, OŠ Sreten Mladenović Mika, Upravom za obrazovanje Niš, Budi muško Klubom Niš i Klubom za osnaživanje mladih 018, organizuje tribinu o digitalnom nasilju u velikoj sali bioskopa Kupina (Balkanska 2) u 14h. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nPančevo - Centar E8 u saradnji sa lokalnom Kancelarijom za mlade organizuje tribinu o digitalnom nasilju u Domu omladine Pančevo u dvorani Apollo, sa početkom od 18.30h. Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nKruševac - Centar E8 u saradnji sa lokalnom Kancelarijom za mlade i Alternativnim centrom za devojke organizuje tribinu o digitalnom nasilju u velikoj sali Centra za stručno usavršavanje u Kruševcu (Balkanska 63). Tribina se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nVranje - izvođenje predstave "Muškarčine" u Domu vojske. Predstava je nastala u saradnji Centra E8 i Bitef teatra, a izvodi se uz podršku UNICEF-a, u okviru projekta "Integrisani odgovor na nasilje nad ženama u Srbiji".\nNiš - izvođenje predstave "Muškarčine". Predstava je nastala u saradnji Centra E8 i Bitef teatra, a izvodi se uz podršku UNICEF-a, u okviru projekta "Integrisani odgovor na nasilje nad ženama u Srbiji".\nBeograd - Nacionalna konferencija povodom Međunarodnog dana borbe protiv nasilja nad ženama.\nNovi Sad - Konferencija "Strategija za zaštitu nasilja u porodici i drugih oblika rodno zasnovanog nasilja u AP Vojvodini - koraci dalje" u Velikoj sali Skupštine AP Vojvodine\nBeograd - javno slušanje na temu "Nacionalna implementacija preporuka CEDAW komiteta UN-a i CAHVIO Konvencije Saveta Evrope" u Maloj sali Doma Narodne skupštine


Održana "Mala olimpijada" FOTO - Ozon Media\nOd strane Ozon 04.10.2018.\nOd strane Ozon 04.10.2018. 0 komentar\nSremska Mitrovica – U okviru obeležavanja Dečije nedelje na Gradskom atletskom stadionu u Sremskoj Mitrovici danas je Preškolska ustanova „Pčelica“ organizovala “Mala olimpijada”.\n„Dečija nedelja se tradicionalno obeležava prve nedelje oktobra meseca s ciljem skretanja pažnje kako roditelja, tako i lokalne sredine na decu, njihova prava i potrebe. Predškolska ustanova „Pčelica“ svake godine organizuje niz aktivnosti u okviru „Dečije nedelje“, a jedna od njih je i „Mala olimpijada“. Cilj manifestacije jeste pre svega, razvijanje takmičarskog duha kod dece, zatim razvijanje fizičkih sposobnosti, brzine, spretnosti u okretnosti, ali ono što nam je svakako najvažnije jeste da se deca lepo druže i upoznaju međusovbno“, rekla je Biljana Cvijetić, direktor Predškolske ustanove “Pčelica”.\nUčešće u „Maloj olimpijadi“ uzelo je oko 250 mališana iz objekata u gradu, ali i sela, a takmičili su se u nekoliko disciplina kao što su savladavanje poligona sa preprekama, trčanje između prepreka, kotrljanje na strunjačama i slično.\nPodršku u organizaciji ove manifestacije pored ustanove Atletski stadion pružila je i lokalna samouprava grada Sremska Mitrovica.\n„Grad treba i mora da podržava ovu i slične manifestacije, najmlađi su naša budućnost. Svrha sporta nije samo postizanje vrhunskih rezultata, nego i razvijanje dobrih navika, koje će nadam se deca usvojiti i negovati u daljem životu“, rekao je pomoćnik načelnika Gradske uprave za sport Zoran Miščević.\nOn je dodao da su danas svi mališani pobednici i da je sport najbolji način druženja.\nEvropski vikend posmatranja ptica u Specijalom rezervatu prirode „Zasavica“


Poslednja izmena: 31/07/2020 09:44:47\nSolarna energija: stanje stvari i perspektive razvoja fotonaponskih sistema\nU okviru ciklusa predavanja o energiji, prof. dr Tomislav M. Pavlović održaće predavanje na temu Solarna energija: stanje stvari i perspektive razvoja fotonaponskih sistema\nPod solarnom energetikom podrazumeva se savremena oblast energetike u kojoj se pomoću odgovarajućih uređaja vrši fototermalna, fotonaponska i hibridna konverzija Sunčevog zračenja. Pored ovoga, u savremenoj arhitekturi se sve veća pažnja poklanja pasivnom zahvatu Sunčevog zračenja.\nU osnovne elemente za fotonaponsku konverziju Sunčevog zračenja spadaju solarne ćelije, solarni moduli, akumulatori, regulatori punjenja akumulatora, invertori, itd. Kod fotonaponskih sistema najčešće se koriste solarne ćelije od monokristalnog i polikristalnog silicijuma, CdTe, CIS i solarne ćelije od amorfnog silicijuma. Kod fotonaponskih sistema sa koncentratorima Sunčevog zračenja koriste se GaAs solarne ćelije. U toku su istraživanja mogućnosti formiranja i korišćenja organskih solarnih ćelija.\nU svetu se ulažu veliki napori za povećanje energetske efikasnosti solarnih ćelija i svih elemenata fotonaponskih sistema i za smanjivanje njihove cene. Danas se koriste samostalni, fotonaponski sistemi priključeni na elektrodistributivnu mrežu i hibridni sistemi. Uključivanje fotonaponskih sistema na elektrodistributivnu mrežu ima određeni uticaj na stanje napona u njoj.\nU svetu i Srbiji svakim danom se sve više koriste solarne ćelije za dobijanje električne energije pomoću fiksnih i rotacionih solarnih elektrana na zemlji, malih solarnih elektrana na krovovima i fasadama na raznim objektima.


Tanja Savić podijelila tužne vijesti, riječ je o njenim sinovima: Velika tuga u porodici, ovome se niko nije nadao – Haber.ba\nTanja Savić po prvi put pred kamerama progovorila je o dramatičnoj porodičnoj situaciji, koja traje već mjesecima.\nNaime, nakon što je njen suprug Dušan Jovančević, kako je ranije ispričala, bez njenog znanja odveo djecu Maksima i Đorđa u Australiju, to nije bio jedini udarac koji joj je zadao, prenosi “Novi“.\nNaime, kako je kroz suze ispričala u “Magazin Inu”, dosta je bilo manipulisanja, pa i “okretanja” djece protiv majke, koja ih nije vidjela od aprila.\n– Ja sam bila jedina koja je u našoj porodici prihodovala. To je bilo: “Majka je uzela pasoše, ona hoće da vi umrete od korone ovdje u Srbiji” i onda su djeca počela zajedno da me pesniče da vratim pasoše. Bilo je mnogo manipulacije. Ja sam se uvijek nadala nekom pomirenju sa Dušanom i vjerovala da neće ovo da mi uradi – ispričala je, između ostalog, Tanja u “Magazin Inu”.


Beta, Insajder | 13. dec 2019.\n“Nemojte da se sekirate. Garantujem da niko neće biti ugrožen. Mala grupa ljudi (koja blokira RTS) ne može da učini ništa”, rekao je Vučić odgovarajući na pitanje novinarke javnog servisa, nakon što se sastao sa ministarkom odbrane Francuske Florans Parli.\nLideri SZS, simpatizeri te opozicione grupacije i građani započeli su danas, nešto posle podneva, blokadu svih ulaza u zgradu RTS zbog toga što, kako su naveli, ta televizija već osam godina ne radi profesionalno svoj posao.\nRanije je najavljeno da će blokada trajati do 20 časova.\nPredsednik Narodne stranke i jedan od lidera SzS Vuk Jeremić rekao je da cilj nije nasilje, već da se simbolički ukaže na to da javni servis, kako je rekao, ne vrši svoju funkciju koja je predviđena zakonom.\n“Biće mirno i ukoliko ne bude provokacija, razići ćemo se u osam sati”, naveo je Jeremić, a prenosi N1.\nOn je dodao da niko od okupljenih neće pokušati da uđe u zgradu. Jeremić je optužio aktuelno rukovodstvo RTS-a da je direktan izvršilac naredbi vrha SNS-a, odnosno predsednika Vučića i njegovog kabineta.\nUpitan da li i SZS današnjom akcijom vrši pritisak na RTS, Jeremić je rekao da su u tom opozicionom savezu “svesni da ovo neće doneti rezultat kakav ima jedan telefonski poziv predsednikove medijske savetnice ili predsednika lično”.\n“Mi nemamo tu moć koju je nagomilao predsednik Republike. Ako ovo hoćete da okarakterištete kao pritisak, u redu. Ali ovo je pritisak koji želimo da pružimo da bi se RTS oslobodio”, naveo je on.\nJavni servis je juče saopštio da su u poslednjih godinu dana zaposleni na toj televiziji izloženi pritiscima „zbog kojih povremeno nisu u mogućnosti da svoj posao obavljaju na profesionalan način”.\n„Nije reč o verbalnim kritikama koje su za medijski javni servis u Srbiji uobičajene iako su često neopravdane, neprimerene i uvredljive. Reč je o akcijama dela političke javnosti koje prelaze granicu pristojnog građanskog ponašanja i političkog delovanja. Zaposleni na javnom servisu fizički se sprečavaju u obavljanju posla, a imovina RTS-a se oštećuje i uništava. Najdrastičniji primer je upad političkih aktivista u zgradu RTS-a 16. marta ove godine sa ciljem da se prekine redovan program i silom nametne uređivačka politika uneta sa ulice“, objavio je ž.\nKako se navodi, najskoriji primeri su blokada svih ulaza u glavnu zgradu RTS-a, čime se zaposlenima i gostima u programu onemogućava slobodno kretanje i rad.\n„Osim što je ovakvo ponašanje nedopustivo, ono je i veoma opasno i do sada su pukom srećom i razumnim ponašanjem organa bezbednosti izbegnute ozbiljne i nesagledive loše posledice za sve. Sreću i strpljenje opasno je dalje izazivati, zbog čega apelujemo na celokupnu političku javnost Srbije i sveta, kao i na i domaće i međunarodne medijske organizacije i udruženja da ovakvo ponašanje osude, a podstrekače i vinovnike urazume, ukoliko je to moguće, da ne bude kasno”, ističu na RTS.\nKako dodaju, društvo ima legalne i efikasne mehanizme za ispravljanje svih nepravilnosti u radu RTS-a i ističu da to ne sme da se radi fizičkim nasiljem.\n„Posebno je neprihvatljivo i opasno iniciranje talačke krize što je pravi opis blokade kojoj su izloženi svi koji se zateknu u zgradi RTS-a. Ko to radi ne treba da očekuje da će RTS da mu otvori prostor za promovisanje takvih političkih ideja, nasilničkog ponašanja i pozivanja na kršenje zakona”, navode na RTS.\nProtest protiv RTS-a RTS Savez za Srbiju\n← Živojin Rakočević dobitnik nagrade „Aleksandar Tijanić“\nBBC i SKY veterani se pridružuju uredničkom kolegijumu N1 →


Mladi rukometaši kluba “O&A” iz holandskog grada Alkmara juče su bili gosti Rukometnog kluba Radnički. Poseta Kragujevačkom klubu zaokružena je prijateljskom utakmicom između mladih selekcija Radničkog sa vršnjacima iz Holandije.\nPročitajte višeRukometaši Radničkog ugostili mladi holandski tim\nKošarkašice Radničkog vezale su i treću uzastopnu pobedu u Prvoj ženskoj ligi Srbije, pošto su sinoć na parketu hale „Gordana Goca Bogojević“ savladale ekipu Vrbas Medele, u utakmici 4. kola - 78:57 (21:13, 10:17, 21:17, 26:10).\nPročitajte višeKragujevčanke nastavile pobednički niz\nU derbiju sedmog kola Regionalne A2 lige, vaterpolisti Radničkog ubedljivo su slavili protiv riječkog Primorja, na svom bazenu, rezultatom 14:9, zadržavši tako maksimalan učinak. Uvertira u spektakl bilo je otvoranje…\nPročitajte višeRadnički ubedljiv u derbiju sa Primorjem


Naime, kako je saopšteno iz "Nevsuna", nakon što je odbor direktora kompanije odbio ponudu švedske kompanije "Lundin" za kupovinu akcija te firme, kineski gigant će izvršiti ponudu za preuzimanje svih deonica u opticaju kompanije "Nevsun" za 1,41 milijardi američkih dolara.\n"Nevsun" je saopštio da ponuda važi za preuzimanje emitovanih i sveukupnih deonica za šest kanadskih dolara po deonici u gotovini. Ponuda "Ziđina" je uslovljena minimalnim zahtevom za otkup 66 odsto akcija kompanije "Nevsun".\n- Detalji ponude će biti predstavljeni u cirkularnoj ponudi za preuzimanje koju će "Ziđin" u narednim danima dostaviti pisanim putem akcionarima kompanije "Nevsun", najkasnije do 18. septembra 2018. godine. Akcionari kompanije "Nevsun" imaće inicijalni period od 105 dana da ponude svoje deonice. Odbor direktora jednoglasno preporučuje da akcionari kompanije ponude svoje deonice i prihvate ponudu - navodi se u saopštenju, u kom se dodaje da je preporuka direktora da deoničari odbace ponudu kompanije "Lundin".\n- Novčana naknada od šest kanadskih dolara po deonici predstavlja premiju od 57 odsto u odnosu na "Nevsunovu" nepromenjenu cenu deonica na zatvaranju od 3,82 kanadskih dolara na dan 7. maj 2018. godine, kada je "Lundin" javno objavio svoju nameru da preuzme "Nevsun". Dodatno, ponuda iznosi 1,25 kanadskih dolara po deonici "Nevsuna", ili 26 odsto više od 4,75 kanadskih dolara po deonici koliko je bilo navedeno u ponudi za preuzimanje "Nevsuna", koje je Lundin inicirao 26. jula - dodaje se, između ostalog, u saopštenju.\nKineska kompanija "Ziđin" izabrana je za strateškog partnera Rudarsko-topioničarskog basena "Bor". Strateški partner upravljanje rudnikom mogao bi preuzeti početkom 2019.\nAntić: Dobra vest za Srbiju\nO kupovini "Nevsuna" govorio je juče i ministar Antić.\n- Ne bih želeo da komentarišem samu transakciju. Uzimajući u obzir da je "Ziđin" izabran za strateškog partnera RTB Bor, to je za Srbiju dobra poruka i još jedan dokaz koliko je ta kompanija u naletu - rekao je ministar rudarstva.


Sudski tumači i prevodioci Popović - Beograd\nSigurno Vam je, makar jednom, zatrebao prevod nekog teksta, seminarskog rada ili važnog dokumenta. U pomoć će uvek priteći sveznajući Gugl. Sa druge strane, ukoliko tražite nekoga radi prevoda, lekture i overe akta, namenjenog komunikaciji sa inostranim pravnim licima ili sudskim organima, to čitavu stvar diže na potpuno novi nivo i u tom slučaju neophodno je da se u čitavu stvar uključi i sudski tumač.\nSudski tumač, u praksi poznat i kao sudski prevodilac je osoba sa ovlašćenjem sudskog organa da izda overeni prevod nekog akta i svojim potpisom i pečatom garantuje da je prevod veran originalu.\nDugogodišnje iskustvo rada sa fizičkim licima ali i renomiranim kompanijama i organizacijama, omogućuje nam da garantujemo stoprocentni kvalitet naših usluga.\nSudski tumači i prevodioci Popović vrši prevođenje i overu svih vrsta pravnih akata, državljanstava, uverenja, izvoda iz matičnih knjiga, svedočanstava, brzo i efikasno za engleski, francuski, italijanski i nemački jezik. Za sve Vaše nedoumice i nejasnoće oko procedure i svih detalja, ne oklevajte da nas kontaktirate telefonom ili lično posetite.\nNaši sudski tumači su visokoobrazovani filolozi, sa godinama rada u struci, i na dnu dokumenta prevedenog i overenog za Vas, stajaće klauzula sa podacima o tumaču, jer mi odgovorno stojimo iza svakog prevoda i garantujemo njegovu verodostojnost. Prevedeni tekst proći će detaljno lekturu i korekturu.\nDOSTAVLJANJE PREVEDENOG I OVERENOG MATERIJALA\nU kome god gradu u Srbiji da se nalazite, naše profesionalne usluge su Vam uvek na raspolaganju. Nakon prijema dokumenta, isti u najkraćem roku i po veoma povoljnim uslovima, obrađujemo, kovertiramo i obezbeđujemo besplatnu dostavu za teritoriju čitave Srbije, a ukoliko dolazite iz Beograda, raspolažemo sopstvenom kurirskom službom.


Republika / (FOTO, VIDEO) OVAKO JE SRPSKI BIZNISMEN OTET U UKRAJINI: Sve unapred iscenirano, žena želela da ga ubiju ali im je policija pokvarila pakleni plan\nutorak, 15. 6. 2021.| 14:27\nTrenutak kada otmičari napadaju žrtvu\nKako su tada objavili, žrtva je bio državljanin druge države.\nPres služba policije Kijeva potvrdila je 10. juna za Obozrevatel informaciju o otmici i istakla da sprovode istragu.\nŽrtva otmice je navodno državljanin Srbije M. R.\nM.R. mirno stoji dok otmičari kolima prilaze iza leđa\nZločin su, kako se sumnja planirali njegova supruga i njen brat, jer je srpski biznismen planirao da se razvede i liši ženu finansija, zbog čega je sa bratom rešila da ga se "otarasi".\nHvataju ga dok on razgovara telefonom\n- Početkom juna ove godine, nakon naručivanja zločina, ukrajinski policajci izvršili su specijalnu operaciju - simulirali su otmicu žrtve na teritoriji Kijeva kako bi proverili dalje zločinačke namere organizatora, koji su u to vreme bili u Srbiji - rečeno je iz policije.\nKako smo preneli, nakon što je žena saznala da M. R. želi razvod, počela je da traga za plaćenim ubicom koji će da odradi prljavi posao. Prema podacima iz istrage, supruga M. R. je ukrajinskom državljaninu, koji je živeo van granica Ukrajine, dala detalje o svom suprugu i zamolila ga da "ugovori posao".\nM.R. pokušava da se odupre kidnaperima ali bezuspešno\nPlan je bio da ubica prvo otme M. R., a potom da ga natera da potpiše unapred pripremljene papire, nakon čega je trebalo da bude likvidiran. Nakon ubistva, supruga je trebalo da nasledi imovinu vrednu 6 miliona evra, piše Telegraf\nNa kraju su ga savladali i ugurali u automobil\nSvet Zločin Srbin Razvod Ukrajina Biznismen Otmica Kidnapovanje Supruga Ukrajinska policija


Uskoro predstavljanje McLaren 720S - AUTOMOBILI\n30/05/2020 5:11:34 PM\nNASLOVNA / KONCEPTI / Uskoro predstavljanje McLaren 720S\nMcLaren će po ranijim najavama svoj novi model 720S široj javnosti predstaviti na ovogodišnjem sajmu autombila u Ženevi, ali zahvaljujući ovoj slici sa interne prezentacije za bogate klijente već sada možemo da vidimo kako će ovaj sportista izgledati.\nAutromobil nasleđuje model 650S, razvijen je pod kodnom oznakom P14 ali bi njegovo zvanično ime navodno trebalo da bude McLaren 720S. Broj u imenu nagoveštava da će twin-turbo V8 motor raspolagati sa 720KS, a u pitanju je navodno 4,0 litarski agregat (unapređena verzija postojećeg 3,8 litarskog motora sa povećanom zapreminom). Takođe, kasnije bi mogla da se poajvi i hibridna verzija sa još više snage.\nTreba podsetiti da je McLaren nedavno najavio da će P14 / 720S ponuditi značajno unapređenje aerodinamičkih karakteristika u odnosu na svog prethodnika, kao i da će dobiti aktivno zadnje krilo s funkcijom vazdušnne kočnice.\nNa kraju, najavljuje se i modifikovana karbonska šasija Monocage II, pa će samo zahvaljujući njoj težina automobila biti manja za nekih 20 kg.\nTagovi2017 720S McLaren Predstavljanje\nPrethodno Lamborghini širi ponudu\nSledeće Kodiaq Sportline Škodin novi pulen


Zbog nenošenja zaštitne kacige kažnjeno 96 vozača dvotočkaša @ InfoBijeljina \nPripadnici Ministarstva unutrašnjih poslova Republike Srpske za tri dana pojačane kontrole vozača motocikla, lakog motocikla, mopeda i bicikla, kaznili su 96 vozača zbog nenošenja zaštitne kacige.\nPojačana kontrola realizovana je od 25. do 28. juna na području policijskih uprava Banjaluka, Mrkonjić Grad, Istočno Sarajevo i Doboj, a od kontrolisanih 319 vozača dvotočkaša u 15 slučajeva je utvrđeno da je istekla potvrda o registraciji, a 17 vozača nije imalo položen ispit za vozača "A" kategorije i potkategorije "A1".\nU saopštenju MUP-a navodi se da je kontrolisano i 217 vozača mopeda, kod kojih je u 37 slučajeva utvrđeno da je istekla potvrda o registraciji, a 29 vozača nije imalo potvrdu o poznavanju propisa iz oblasti bezbjednosti saobraćaja.\n"Kontrolisano je 46 vozača bicikla, od kojih je 39 sankcionisano zbog ispuštanja upravljača iz ruku /osim kad najavljuje promjenu smjera kretanja/", navodi se u saopštenju.\nIz MUP-a Srpske navode da je prošle godine u Republici Srpskoj u saobraćajnim nezgodama smrtno stradalo sedam motociklista, pet biciklista i jedan vozač mopeda.\nMinistarstvo unutrašnjih poslova Republike Srpske sprovodi kampanju "Vozite oprezno - putujte bezbjedno u julu i avgustu, kada se prema statistikama iz prethodnih godina dešava najveći broj saobraćajnih nezgoda sa najtežim posljedicama.\nIz MUP-a Srpske apeluju da svi učesnici u saobraćaju poštuju saobraćajne propise i da odgovornim ponašanjem doprinesu poboljšanju stanja bezbjednosti u ovoj oblasti.


Dan online - Svijet: Vašington zabranama pucao sebi u nogu - 2019-11-21\nSvijet RUSKI LIDER VLADIMIR PUTIN OCIJENIO\nVladimir Putin Vašington zabranama pucao sebi u nogu Kompanije su uložile novac u određene projekte, ali su, zbog gubitaka, bile prinuđene da odu, podsjetio je Putin i naglasio da su SAD same sebe kaznile\nPotez Vašingtona da zabrani rad američkih kompanija na ruskom tlu praktično znači da SAD same sebi pucaju u nogu, izjavio je predsjednik Rusije Vladimir Putin.\nOn je na Forumu za investiranje „Rusija zove!“ investicione banke „VTB kapital“ rekao da su restrikcije rada američkih kompanija u Rusiji, koje je administracija SAD uvela za 400 kompanija i skoro 300 pojedinaca, imale povratni efekat.\n– Kompanije su uložile novac u određene projekte, ali su, zbog gubitaka, bile prinuđene da odu – podsjetio je Putin i naglasio da su SAD same sebe kaznile.\nPutin je dodao da je Rusija spremna da sarađuje sa SAD u mjeri u kojoj je Vašington spreman na saradnju sa Moskvom, javio je Tass.\nPutin nije isključio mogućnost da kroz nekoliko godina i zemlje istočne Evrope počnu da razmišljaju o izlasku iz Evropske unije.\nRuski lider je istakao da su nesuglasice unutar EU nastale zbog načina raspodjele poreza, tako da značajan dio poreskih sredstava naprednih evropskih zemalja odlazi na „pružanje podrške onima koji još nisu dostigli određeni nivo ekonomskog razvoja, a to se broji desetinama milijardi eura“.\nNegdje krajem 2028. godine neke zemlje istočne Evrope dostići će takav nivo ekonomskog razvoja, kada više neće dobijati grantove i razne vrste podrške iz evropskog budžeta, a moraće da plate isto kao Velika Britanija. Nisam siguran da i njima neće pasti na um isto što i Velikoj Britaniji danas – istakao je Putin.


Bračna astrologija: evo koji horoskopski znak će biti veran do kraja života…\n25. Novembra 2016. By: ADMIN\nAko nastanu problemi u braku, neki horoskopski znaci smatraju da je okončanje bračne priče najbolje rešenje, dok drugi svim raspoloživim silama se trude da sa partnerom ostanu baš onako kako su i obećali – do kraja života.\nVatreni i temperamentni pripadnici ovog znaka uopšte ne doživljavaju brak kao bauk, zato u njega neretko ulete sa osobom sa kojom nisu dugo bili u vezi.\nMeđutim, to ih ne sprečava da optimistično veruju da je upravo sklopljen “posao” za sva vremena. Imaju veliki strah da im u braku ne bude monotono pa se na sve moguće načine trude da do toga nikad ne dođe.\nUmeju da budu pažljivi prema partneru, ali ne na klasičan način i ako smatraju da on to dovoljno ne ceni postaju prilično egoistični, mada im ni ljubomorne scene uopšte nisu strane. Manje razmirice pokušavaju da reše seksom, ali ako dođe do zaista ozbiljnih problema, naročito ako ih druga strana napada ili vređa oni će bez prevelikog razmišljanja staviti tačku na taj period svog života. Oni izuzetno cene sebe, ponosni su i ne žele da ih niko potčini ili omalovažava, tako da, koliko god im teško pada što im brak nije uspeo, smatraće da su odabrali rešenje koje je najbolje za sve. Svoje roditeljske obaveze ne zaboravljaju i veoma vode računa o deci, jer ne žele da ona trpe zbog njihove odluke.\nŠta otkriva lice svakog znaka? – Strelac otmen a nedokučiv, Rak pleni nežnošću a Škorpija parališe pogledom…\nSudbina za datum rođenja: Dan na koji ste se rodili određuje da li ste hrabri, osećajni, hladni…


Etarget otvorio vrata Evropi u organizaciji internet profesionalaca\nEtarget otvorio vrata Evropi u organizaciji internet profesionalaca – Personal magazin\nNovi predsednik Evropske komisije SEMPO (Search Engine Marketing Professionals Organization) je Martin Kovač, direktor međunarodnih projekata u Etargetu i menadžer za Slovačku. Ovo je ujedno prvi stručnjak iz centralne i…\nNovi predsednik Evropske komisije SEMPO (Search Engine Marketing Professionals Organization) je Martin Kovač, direktor međunarodnih projekata u Etargetu i menadžer za Slovačku. Ovo je ujedno prvi stručnjak iz centralne i istočne Evrope koji je ušao u u\norgane globalnih internet marketing organizacija. SEMPO Evropska komisija će predsedavati zajedno sa GJ Bramer iz Holandije.\n“Etarget je prva kompanija iz centralne i istočne Evrope koja je još 2006.godine postala član organizacije SEMPO. Veoma me raduje što imam priliku da budem prvi predsednik Evropske komisije kao predstavnik važne organizacije na ovom kontinentu”, kaže Martin Kovač iz Etarget.eu i dodaje:” Kroz SEMPOv program Bring It On omogućićemo razmenu međunarodni znanja, što će znatno pomoći rast industrije internet marketinga na pretraživačima”.\nSEMPO je međunarodna neprofitna organizacija koja okuplja firme i profesionalce iz industrije SEM (Search Engine Marketing). SEMPO je usmeren na posebne oblasti istraživanja, povećanje znanja i svesti, ali i izgradnju kontakata širom sveta. Etarget je član SEMPO od 2006. godine. www.sempo.org\nEtarget otvorio vrata Evropi u organizaciji internet profesionalaca was last modified: October 15th, 2010 by Redakcija\nEtargetSearch Engine MarketingSearch Engine Marketing Professionals OrganizationSEMSEMPO\nSamsung partnerstvo sa liderima 3D industrije donosi potrošačima novu dimenziju zabave\nZauzmi svoje mesto na Victory web portalu i osvoji do 12.000 dinara


Poznata brodska manifetacija „U svijetu Ivane Brlić Mažuranić“ počela je u prošlu nedjelju, a bosanskobrodska rafinerija je odlučila smanjiti proizvodnju u cilju dobrosusjedskih odnosa. Naime, uprava rafinerije je odlučila na „olimpijsko primirje“ i da neće smradom ometati. Direktor sektora odnosa s javnošću bosansko brodske rafinerije Karla Smirnof kaže: „Zbog komšijskih odnosa ne želimo dizati tenzije u Slavonskom Brodu i želimo da sve bude harašo, iako moram da kažem – naša nafta je harašo i sovršen proizvod, ali dobro - nećemo da remetimo odnose, niste vi Turska“.\nReporteri Pijane Čaplje saznaju da je do ovakve iznenadne odluke došlo nakon upute iz ruske obavještajne službe za inozemstvo – GRU nakon što su njihovi agenti saznali da bi zbog ekološkog problema u Slavonskom Brodu moglo doći do Hlapićinog i Gitinog bojkota na manifesticiji „U svijetu Maše i Medvjeda“ koje se ove godine održava u Magnetogorsku. „Bojkot Hlapića i Gite mogao bi dovesti do lančane reakcije bojkota gostiju iz NATO zemalja – Ivice i Marice iz Njemačke, Male Sirene iz Danske, Alise iz Zemlje Čudesa i Davida Camerona iz Velike Britanije“ – rekao je za Pijanu Čaplju neimenovani dužnosnik ruskog diplomatskog zbora.\nNovi naleti smrada iz Bosanskog Broda očekuju se kada djeca vrate ključeve grada Mirku Duspari.


Izložba Pre/poznavanje deo je programa realizovanog povodom 40 godina od smrti Mihaila Mike Jankovića, čija je ideja da preispita i istakne vrednosti Muzeja 25. maj, jednog od tri objekta koji čine kompleks Muzeja Jugoslavije.\nMuzej 25. maj prvi je objekat u Beogradu namenski građen sa idejom da bude muzej. Na ekskluzivnom pozivnom konkursu, za zgradu Muzeja u Botićevoj ulici, pobedio je Mihailo Mika Janković, a objekat je svečano otvoren 1962. godine. Malo je poznato da je ovaj arhitekta, pored Muzeja 25. maj, za sobom ostavio neke od najmarkantnijih objekata u Beogradu – SIV, CK, Partizanov stadion, Tašmajdan.\nMuzej 25. maj, horizontalistička građevina napetih krila, sa korbizijanski izvajanom kolonadom masivnih stubova u prizmelju, a lakim, prozračnim i ostakljenim korpusom s narativnim mozaikom posred lica fasade, jedan je od važnih primera moderne arhitekture u Beogradu. Kao poklon Grada Beograda Josipu Brozu Titu za 70. rođendan, Muzej je izgrađen sa namerom da se u njemu izlažu, čuvaju i istražuju pokloni koji su Titu uručeni iz raznih krajeva Jugoslavije i inostranstva. I danas ovaj objekat provocira i izaziva oprečne stavove stručnjaka i šire javnosti, kako svojim umetničkim oblikovanjem, tako i simobličkim vrednostima koje se za njega vezuju.\nU okviru ambijentalne izložbene postavke mogu se videti intervjui sadašnjih, ali i nekadašnjih stručnjaka i kustosa muzeja, kao i ljudi koji su na bilo koji način učestvovali u njegovoj izgradnji, ali i razgovori sa lokalnom zajednicom, komšijama iz solitera, a posetioci mogu da pogledaju i dodirnu maketu Muzeja, specijalno napravljenu ovim povodom.


Politika privatnosti | Slavine.rs prodavnica\nU kompaniji Kerametal doo cenimo Vašu privatnost, zato o Vašim podacima izuzetno pažljivo brinemo.\nSve posredovane informacije su sigurne, nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa kompanijom Kerametal doo\nKompanija Kerametal doo će vaše lične podatke koristiti isključivo u svrhe tehničke administracije web sajta, kako bi vam dala pristup posebnim informacijama ili za komunikaciju sa vama. Kerametal doo neće prodati podatke koje poseduje trećim licima, niti na tržištu. Zaposleni u kompaniji Kerametal doo su obavezni da poštuju poverljivost Vaših podataka.\nwww.slavine.rs koristi „cookies“ da Vam pomogne da prilagodite korišćenje interneta Vašim potrebama.\nKorišćenje naših servisa podrazumeva saglasnost korisnika sa navedenim uslovima korišćenja. Kerametal doo se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima


Izazov za sve nas - zaštita dece na internetu | Mondo Portal\nKonferencija kampanja IT karavan 02 zastita dece na internetu\nIzazov za sve nas - zaštita dece na internetu 1 Podeli Podeli na facebook Podeli na twitter Podeli na viber Pošalji na mail\n02.06.2017. / 14:53\nIzazov za sve nas - zaštita dece na internetu\nIzvor mondo.rs 02.06.2017. / 14:53\nRadi se o našoj deci, koja u većoj ili manjoj meri doživljavaju različite tipove nasilja na internetu i tom problemu moramo da pristupimo odgovorno, sistematski i vrlo ozbiljno!\nIzvor: MONDO/Nikola Naumović\nPočetkom juna održana je konferencija Ministarstva trgovine, turizma i telekomunikacija posvećena bezbednosti dece na internetu. Ovaj događaj je organizovan povodom završetka kampanje IT karavan 02.\nNa konferenciji su učestvovali Državni sekretar Ministarstva trgovine, turizma i telekomunikacija vlade Republike Srbije Tatjana Matić, glavni policijski inspektor Odeljenja za borbu protiv visokotehnološkog kriminala Ministarstva unutrašnjih poslova Tatjana Đurašković i savetnik za informaciono-komunikacione tehnologije u Ministarstvu prosvete, nauke i tehnološkog razvoja Snežana Marković.\nPriliku da se obrate medijima imali su i Nikola Orlić, direktor Sektora za korisnike iz javnog i komercijalnog segmenta kompanije Microsoft, zatim predstavnik programa za zaštitu dece organizacije „Save the Children“ za ovaj deo Balkana Vasilije Ljubinković i osnivač Fondacije „Tijana Jurić“, Igor Jurić.\nSvoja iskustva su podelili i psiholog i stručnjak za digitalne komunikacije Ana Mirković, kao i glumac i muzičar Bojan Ivković i Edulab predsednik i vođa tima robotičara za IT karavan 02 Alen Piljak.\nSvi učesnici su se složili oko važnosti ove kampanje i njenog nastavljanja u narednim godinama. Deca sa kojom su radili su pokazala veoma dobro razumevanje rizika koje internet donosi i brzo su usvojila sve savete voditelja programa i pripadnika MUP-a koji su držali predavanja u sklopu kampanje.\nIzvor: MONDO/Nikola Naumović 1\nIzvor: MONDO/Nikola Naumović 2\nIzvor: MONDO/Nikola Naumović 3\nIzvor: MONDO/Nikola Naumović 4\nIzvor: MONDO/Nikola Naumović 5\nIzvor: MONDO/Nikola Naumović 6\nIzvor: MONDO/Nikola Naumović 7\nTatjana Matić je iznela pomalo zabrinjavajuće podatke, poput činjenice da je 11 odsto roditelja naglasilo da su njihova deca, putem interneta dolazila u kontakt sa nepoznatim ljudima, čak 30 odsto je reklo da su deca bila izložena neprimerenim sadržajima na internetu, a 11 odsto dece je bilo žrtva vršnjačkog nasilja. Pored toga samo 17 odsto roditelja smatra da poseduje digitalne kompetencije, koje im omogućuju da zaštite svoju decu na internetu.\nDeca uglavnom znaju više o zaštiti na internetu od svojih roditelja i ključan faktor budućih akcija biće edukacija roditelja - tek 17 odsto njih smatra se sposobnim da se izbori sa sajber pretnjama u zaštiti svoje dece.\nOna je potom, prilikom najave sledećeg karavana, izjavila da će na njemu pored dece, glavna tema biti i edukacija roditelja, koji sami često nisu svesni opasnosti i koji su apatični ili ne znaju kako da se suoče sa modernim virtuelnim okruženjima.\nOvogodišnji IT karavan je posetio 17 škola u 13 gradova, gde je radio sa 5.500 osnovaca i svakoj školi podelio po robota za pomoć pri nastavi.\nSnežana Marković je napomenula da je veoma bitno da se u školama od najranijeg uzrasta uče informaciono komunikacione tehnologije i to na praktičan, zabavan i funkcionalan način, a ne samo teoretski kako je često do sada bio slučaj. "Upravo je to prava stvar, da deci damo u ruke nešto što je dobro, nešto što će ih zaokupiti, ako već provode vreme sa tehnologijom, da je provode na kreativan i konstruktivan način, i da na taj način grade neku svoju bolju budućnost", izjavila je.\nIskustva sa prezentacija iz ugla predavača iz MUP-a prenela je Tatjana Đurašković, koja je rekla da deca znaju koje su to potencijalne opasnosti prilikom korišćenja interneta, ali da ipak nisu bila svesna realnih pretnji prilikom komunikacije sa nepoznatim ljudima. Deci su policajci objasnili kroz primere iz prakse i stvarnog života, tačne opasnosti i kako da se zaštite od njih, kome da se obrate i šta da rade u različitim problematičnim situacijama. Đurašković je, takođe naglasila da je, za Ministarstvo unutrašnjih poslova, bitno da razvijaju saradnju sa IT kompanijama i medijima u cilju povećanja sigurnosti naše dece.\nU ime kompanije Microsoft, Nikola Orlić se zahvalio IT karavanu na odličnoj kampanji, i kao predstavnik IT giganta i kao roditelj, te je predstavio neke projekte koje ta kompanija trenutno sprovodi kako bi deci približila nove tehnologije.\nPored saradnje na IT karavanu, organizacija „Save the Children“ trenutno radi na izradi dokumenta koji se zove Mapa Puta, koji će pružiti smernice i uspostaviti efikasniji sistem za državu u borbi protiv online zlostavljanja dece.\nSvaka treća devojčica u Srbiji koja koristi internet pristala bi da se vidi uživo sa nepoznatom osobom koju je upoznala na internetu!\nIgor Jurić je, takođe izrazio zadovoljstvo IT karavanom i zahvalio se pripadnicima MUP-a na obuci i edukaciji svojih volontera, što će omogućiti njegovoj organizaciji da još bolje radi na zaštiti dece. Upozorio je na činjenicu da je svaka treća devojčica rekla da bi otišla na sastanak sa nepoznatom osobom, te da je imperativ edukacija roditelja da bi i samo mogli da se pozabave sigurnošću svoje dece na internetu.\nBojan Ivković je rekao da se na ovoj problematici mora raditi konstantno i kontinuirano, ne samo na Karavanu i podsetio je na broj telefona Nacionalnog kontakt centra za bezbednost dece na internetu, Smart&Safe: 19833.\nDeca su sa Anom Mirković i njenim timom radili na tome kako da se zaštite na internetu i to obradom tri teme. Naučili su kako zaštititi prijatelje kada ih neko maltretira na internetu, saznali su da sve što okače na internet zauvek ostaje tamo, te da treba da biraju šta kače i treće je priznanje deci da zaista znaju više o ovoj tematici od svojih roditelja i nastavnika.\nMONDO: Društvene mreže (ni)su za decu\nAlen Piljak je u zaključku konferencije izjavio: "Trebalo bi da našoj deci damo krila i podršku" i iskazao svoje oduševljenje decom, koja po njegovim rečima su bila puna pitanja i interesovanja za robotiku i programiranje.\nNa kraju konferencije, Nevena Mladenović-Blagojević, odgovorni urednik školskog programa RTS-a je spomenula povezane programe na toj televiziji, kao i medijsku kampanju za bezbednost dece na internetu "Digitalno pametni - digitalno bezbedni".\ninternet deca roditeji zaštita konferencija\nKo da cuva decu, kad cim deca nauce da citaju i pisu, roditelji im otvaraju fejsbuk profil. I onda smo svi sokirani kada se neki pedofil dopisuje sa decom na fejsbuku, kada ta deca salju drugim provokativne fotograije, kada se postavljaju linkovi ka porno sajtovima itd. Vazno da takvi ‚‚moderni‚‚ roditelji nisu nikada krivi.


Javno predstavljanje i promocija Projekta „Big ideas for new businesses“ | Ekonomski fakultet u Kragujevcu\nCilj Projekta „Big ideas for new businesses“ je razvoj inovativnih mehanizama saradnje fakulteta i novih biznis inicijativa, kao i pružanje konsultativne podrške biznisima u ranim fazama poslovanja u cilju povećanja njihovih šansi za uspeh na tržištu. Sa strane fakulteta projekat omogućava studentima priliku da kroz konsultantski rad sa biznis inicijativama potvrde i dalje razviju svoja znanja i veštine stečene na fakultetu. Na ovaj način studentima i novim biznis idejama pruža se mogućnost da kroz saradnju obostrano uvećaju šanse za uspeh u svetu biznisa. Studenti će kroz rad u relanom biznis okruženju, koje podrazumeva realne probleme i izazove staviti svoje znanje i kompetencije u službu pružanja podrške održivosti i razvoju novih biznis inicijativa, ujedno dajući doprinos razvoju preduzetničke kulture i tržišne ekonomije u Srbiji. Projekat omogućava start-upovima i novim biznis idejama da testiraju svoje biznis ideje i modele poslovanja u preinkubacionoj fazi u cilju povećanja šansi za njihov uspeh na tržištu. Biznisima u ranim fazama razvoja kroz projekat biće dostupna konsultantska podrška iz oblasti: marketinga, nabavke, kanala distribucije, finasijskog menadžmenta i računovodstva kao i iz zakonodavstva i pravnih poslova.\nNadamo se da ćete biti u prilici da kroz učešće u ovom događaju, ukoliko ste student, prepoznate mogućnosti za dalje unapređenje stečenih kompetencija i sticanje praktičnog iskustva koje projekat pruža, kao i da identifikujete mogućnosti za razvoj novih i realizaciju već postojećih biznis ideja ukoliko želite da postanete preduzetnik.\nAgendu događaja možete preuzeti ovde


Austrija zemlja partner poljoprivrednog sajma : Nadlanu.com\nObjavljeno 11. apr 2012. / 13:18:22\nNOVI SAD, 11. aprila 2012.(Beta) - Ovogodišnji Medjunarodni poljoprivredni sajam obeležiće nastup kompanija iz Austrije, koja je zemlja partner 79. najveće sajamske priredbe iz oblasti poljoprivrede u regionu, izjavio je direktor Novosadskog sajma Goran Vasić.\nVasić je na konferenciji za novinare rekao da će austrijske kompanije tokom sajma promovisati dostignuća iz oblasti organske poljoprivrede, obnovljivih izvora energije, poljoprivrednih tehnologija i stočarske proizvodnje.\n"Uz edukaciju poljoprivrednika, ključni segment nastupa biće posvećen predstavljanju potencijala za saradnju na zajedničkim projektima u okviru Dunavske strategije", rekao je Vasić i najavio da će prvog dana sajma biti potpisan ugovor o saradnji kompanija iz Autrije i Srbije.\nTrgovinski savetnik u Ambasadi Austrije u Srbiji Andreas Hajdentaler (Haidenthaler), rekao je da će tog dana biti ozvaničeno partnerstvo jedne kompanije iz Austrije i Srbije, ne želeći da iznosi više detalja o tome.\nOn je izrazio očekivanje da će poljoprivredni sajam doprineti još boljoj saradnji dve zemlje u oblasti poljoprivrede i povećanju trgovinske razmene izmedju Austrije i Srbije.\nKako je najavljeno, austrijsko ministarstvo poljoprivrede, Trgovinsko odeljenje pri Ambasadi Austrije i Austrijski poljoprivredni klaster AAC, organizovaće od 14. do 17. maja stručne seminare.


Ukupno je od 2008. godine, kada je prvi put počeo proces legalizacije, podneseno više od 19.500 zahtjeva, od čega je do sada okončano više od 8.000 postupaka.\nTrenutno je aktivno više od 11.500 predmeta za legalizaciju, saopšteno je iz Gradske uprave Banjaluka.\nŠef Odsjeka za legalizaciju u Odjeljenju za prostorno uređenje Vuk Višekruna rekao je da je od 2008. godine izdato oko 4.000 naknadnih građevinskih dozvola, od čega 784 dozvole u 2016. godini.\nOn je naglasio da je većina zahtjeva podnesenih u 2016. godini zaprimljeno u decembru, više od 5.100, od čega samo u posljednjoj sedmici više od 2.800 zahtjeva, što je za posljedicu imalo da su mnogi od tih zahtjeva nepotpuni, to jest ne sadrže svu potrebnu dokumentaciju za pokretanje postupka.\n“Za građane je bitno da znaju da su oni podnošenjem zahtjeva ušli u proces legalizacije i da će njihov zahtjev biti obrađen”, pojasnio je Višekruna.\nOn je naveo da je resorno ministarstvo nadležno da odluči o mogućnosti produžetka roka za legalizaciju, te da je za to potrebna izmjena Zakona o uređenju prostora i građenju, ali je dodao da za sada nema informacija da li je tako nešto u planu.\nZahtjevi koji su nepotpuni biće obrađeni nakon njihove dopune, a od stranaka će se pozivom zatražiti da dostave potrebnu dokumentaciju. Da bi taj proces išao brže, oni već sada mogu da je pripremaju, te da je dostave i prije nego za to zaprime poziv od nadležnog organa.\nIz Gradske uprave podsjećaju da je za kompletiranje zahtjeva neophodno dostaviti kopiju katastarskog plana, dokaz o vlasništvu i posjedovni list, kao i geodetski snimak situacije stvarno izvedenog stanja bespravno izgrađenog objekta, te eventualno građevinsku dozvolu ili aero-foto snimak objekta, ukoliko postoje.\nS obzirom na veliki broj predmeta koji treba riješiti, u Odsjeku za legalizaciju su svjesni posla koji je pred njima i apeluju da građani imaju strpljenja.\nIz Gradske uprave poručuju da će u nekim slučajevima rokovi za rješavanje biti i nešto duži, s obzirom da rješavanje svakog pojedinačnog predmeta podrazumijeva izlazak službenog lica na teren, izradu urbanistčko-tehničkih uslova, te, nakon dostavljanja tehničke dokumentacije investitora, kontrolu i obračun troškova legalizacije, kao i izradu građevinske ili građevinske i upotrebne dozvole, a s obzirom na jako veliki broj predmeta. Srna\nTagovi: gradska upravalegalizaciapredmetisporovi